Vulin i Čepurin: Saradnja u oblasti odbrane nikad bolja - Sputnjik Srbija\n00:06 02 April 2020\nVulin i Čepurin: Saradnja u oblasti odbrane nikad bolja\n18:36 26.11.2018 Preuzmite kraći link\nMinistar odbrane Aleksandar Vulin sastao se sa ambasadorom Ruske Federacije u Republici Srbiji Aleksandrom Čepurinom, sa kojim je razgovarao o aktuelnoj bezbednosnoj situaciji i daljem unapređenju saradnje u oblasti odbrane.\nGovoreći o aktuelnoj situaciji na Kosovu i Metohiji, ministar Vulin je izrazio zahvalnost Ruskoj Federaciji na principijelnoj podršci teritorijalnom integritetu Republike Srbije i naporima za pronalaženje kompromisnog rešenja na tom prostoru.\n„Posebnu zahvalnost izražavamo Ruskoj Federaciji povodom glasne i dosledne podrške pozicijama Republike Srbije protiv članstva tzv. ’Kosova‘ u Interpolu“, istakao je ministar Vulin i dodao da su poslednji događaji pokazali kako neodgovorni potezi Prištine, kada prođu bez jasne osude međunarodne zajednice, lako ugroze mir na Kosovu i Metohiji.\nTakođe, ministar odbrane je istakao da veoma ceni razumevanje Ruske Federacije po pitanju posvećenosti Republike Srbije vojnoj neutralnosti i težnji da ostvari odlične odnose sa zemljama i na istoku i na zapadu.\nAmbasador Čepurin i ministar Vulin saglasni su u oceni da saradnja u oblasti odbrane nikada nije bila na višem nivou i da će njen razvoj pozitivno uticati na ukupne odnose Ruske Federacije i Republike Srbije.\nAleksandar Vulin, Aleksandar Čepurin, sastanak, Srbija\n01/04 23:01 Direktor bolnice u Ćupriji prebačen u Beograd, još devet radnika zaraženo koronom, 26 čeka rezultate\n01/04 23:00 Pandemija uživo: Više od 900 hiljada zaraženih u svetu, u Srbiji preko hiljadu\n01/04 22:51 Dodikovo pismo zbog Srebrenice: Đukanović se svrstao na stranu jednog naroda u BiH\n01/04 22:46 List duvana lek za koronu?\n01/04 22:28 Korona prazni američki nosač aviona


KONAČNO U SRBIJI IZNAJMLJIVANJE BEZBEDNOSNIH SISTEMA PO NAJPOVOLJNIJIM CENAMA - Macchina group\nKompanija Macchina Security doo uvrstila je u svoju ponudu pakete sigurnosnih sistema po neverovatno niskim cenama. Ljudi se sve manje osećaju bezbedno zbog povećanja stope kriminala, krađa, vandalizma, terorizma I mnogih drugih neplaniranih događaja.Obzirom da svake godine raste potreba za bezbednosnim sistemima, uveliko u svetu korisnici ne kupuju alarmne I sisteme video nadzora, već ih rentiraju.\nNudimo Vam upravo opciju rentiranja sistema sa kompletnom podrškom.\nUsluga iznajmljivanja sistema pruža velike povoljnosti gde je pored same opreme obuhvaćeno mesečno odražavanje sistema , 24h monitoring željenog objekta u našem monitoring centru, kao i praćenje rada sistema pri čemu je korisnik siguran u ispravnost opreme I status alarmnih stanja.\nKonačno u Srbiji takve pakete je uvela najveća kompanije Macchina Security doo , koja na našm tržištu posluje preko 20godina, a sa svojom poslovnom jedinicom SAS MONITORING, koja Vam nudi veliki spektar proizvoda I usluga:\nALARMNI SISTEMI po promotivnim cenama za samo 9,99eur mesečno.\nAlarmni sistem podrazumeva kompletnu opremu sa centralnom jedinicom, šifratorom, akumulatorom, trafoom, 3 senzora pokreta, unutrašnjom sirenom I ugradnjom, sa opcijom paljenja I gašenja preko mobilnih telefona.\nSISTEMI VIDEO NADZORA sa kompletnim snimanjem ili kod korisnika ili u našem centru putem Cloud-a od samo 19,99eur mesečno.


Počast Makvinu na otvaranju Nedelje mode u Londonu – Nadlanu.com\nPočast Makvinu na otvaranju Nedelje mode u Londonu\nLONDON, 19. februara 2010. (Beta-AFP) - Nedelja mode u Londonu otvorena je u petak odavanjem počasti Aleksandru Makvinu (Alexander McQueen), koga su organizatori modne smotre nazvali "jednim od najvećih britanskih modnih kreatora".\nPredsednik Britanskog modnog saveta Harold Tilman kazao je nekoliko rečenica o Makvinu, nakon čega je usledio minut ćutanja. "Njegov uticaj na London i svetsku industriju mode je ogroman. Mnogo će nam nedostajati", kazao je Tilman o Makvinu, koji je izvršio samoubistvo 11. februara. "Inspirisao je brojne (kreatore) da krenu njegovim stopama i naprave sopstvene kolekcije i uticao je na mnoge kreatore kako bi London, njegov grad, nastavio da se razvija kao svetski modni centar", dodao je.\nPočast Makvinu najavljena je kao "jednostavna i puna poštovanja", Učesnici Nedelje mode mogu da ostave poruke na panou u Samerset hausu, centralnoj sali za predstavljanje kolekcija. Te poruke potom će se naći u knjizi koja će biti dostavljena Makvinovoj porodici. Nedelja mode u Londonu trajaće do 24. februara, a za šest dana biće prikazane kolekcije za jesen-zimu 2010.


Od sutra počinje nastava u školama u RS - Top Portal\nNaslovnica Vijesti BiH Od sutra počinje nastava u školama u RS\nOd sutra počinje nastava u školama u RS\nNastava u Republici Srpskoj od sutra će se odvijati u prostorijama osnovnih i srednjih škola, a biće nastavljene i sve sportske i druge aktivnosti školske djece i omladine, odlučio je Republički štab za vanredne situacije.\nOvo će biti urađeno u skladu sa zaključkom Vlade Srpske od 17. avgusta i planom organizovanja rada osnovnih i srednjih škola i đačkih domova u školskoj 2020/2021. godini za vrijeme trajanja pandemije virusa korona od 24. avgusta.\n“Redovno organizovanje proširenog programa, produženi boravak i jutarnje čuvanje, nastaviće se od 2. novembra”, navodi se u saopštenju Republičkog štaba za vanredne situacije.\nTakođe, ovim zaključkom se zadužuju sve vaspitno-obrazovne ustanove i gradski/opštinski štabovi za vanredne situacije jedinica lokalne samouprave da u skladu s epidemiološkom situacijom redovno obavještavaju Ministarstvo prosvjete i kulture, te da, ukoliko bude potrebno, dostave prijedlog za obustavljanje nastave u osnovnim i srednjim školama i prelasku na odvijanje nastave na daljinu.\n“Prijedlog za obustavljanje nastave u školama može da obuhvata sve škole na području određene jedinice lokalne samouprave ili samo određene škole sa ili bez područnih odjeljenja”, pojašnjava se u saopštenju nakon sjednice Štaba održane u petak, 30. oktobra.\nZaduženo je Ministarstvo prosvjete i kulture i Republički pedagoški zavod da u slučaju organizovanja nastave na daljinu obezbijede podršku za takvo odvijanje nastave putem Javnog RTRS servisa i elektronskih sredstava komunikacije.\nRepublički štab je donio i zaključak o izmjenama zaključka o sprovođenju mjera za reagovanje na pojavu bolesti izazvane novim virusom korona u Republici Srpskoj, kojim se do 16. novembra ograničava radno vrijeme od šestdo 22 časa svim vrstama ugostiteljskih objekata za ishranu i piće bez obzira na to da li posluju samostalno ili u okviru drugih objekata u kojima se obavlja privredna djelatnost (benzinske pumpne stanice, objekti za smještaj i slično).\nTo se odnosi i na priređivače igara na sreću (kladionice, automat klubovi, kazina, tombole…), navode iz Štaba.\nTakođe, do 16. novembra od 22 do šest časova dragstori mogu raditi isključivo putem šalterske prodaje.\nRepublički štab za vanredne situacije donio je i zaključak o donaciji lične zaštitne opreme i sredstava za dezinfekciju javnim zdravstvenim ustanovama, kao i zaključak o prihvatanju donacije lične zaštitne opreme Delegacije Evropske unije u BiH.\nPrethodni članakHaos u Španiji: Barikade u Madridu, sukobi u Barseloni\nNaredni članakKo je Una, djevojčica kraj mitropolitovog odra


Koliko košta najjeftinija Lada - BIGportal.ba\n24 Maja, 2021 24 Maja, 2021 01112\nAvtoVAZ predstavio je u Rusiji model Lada Granta sa novim bazičnim motorom od 90 konjskih snaga.\nLada Granta je jedan od najjeftinijih modela u Evropi, a kupci na domaćem, ruskom tržištu imaju privilegiju da ovaj automobil nabave po više nego pristupačnoj ceni.\nNaime, verzija sa novim bazičnim benzincem u Rusiji košta 519.900 rubalja, što je nešto manje od 5.800 evra, piše Autostat.ru.\nU pitanju je unapređeni 1.6-litarski benzinac koji sada razvija 90 KS i 143 Nm. U kompaniji AvtoVAZ kažu da su značajno poboljšali ovaj agregat i da je čak 48 dijelova promenjeno u odnosu na prethodnu varijantu.\nKako se navodi, zahvaljujući povećanoj snazi motora, 80% maksimalnog obrtnog momenta dostupno je već od 1.300 o/min, čime se smanjuje i potrošnja goriva.\nPrema fabričkim podacima, novi motor troši u prosjeku 7,5 litara benzina na 100 km.\nInače, u prva četiri mjeseca 2021. u Rusiji je prodato 44.246 primeraka modela Lada Granta, što je za 35% više nego u istom periodu prošle godine, čime je Granta zadržala titulu najtraženijeg novog automobila u toj zemlji.


NARODNA SKUPšTINA RS: ODRżAN 13. SASTANAK EKONOMSKOG KOKUSA � VAUčERIZACIJA OBRAZOVANJA\nNa 13. sastanku Ekonomskog kokusa, održanom 3. juna 2015. godine, diskutovalo se o temi "Vaučerizacija obrazovanja", koju su predstavili članovi Libertarijanskog kluba (LIBEK) Miloš Nikolić i Mihailo Gajić.\nGovoreći o problemima u osnovnom obrazovanju u Srbiji, kao što su demografska kretanja, visoki troškovi, slabi rezultati i nedovoljan nivo uključenosti roditelja, članovi LIBEK-a posebno su ukazali na prognozu po kojoj će se broj dece drastično smanjiti u naredne dve decenije, za oko 40 odsto. Postojeća obrazovna infrastruktura je iracionalna, s obzirom da ne odgovara rasporedu stanovništva i da se stanje svake godine pogoršava, ocenili su članovi LIBEK-a.\nOni su predstavili rezultate uporedne analize obrazovnih dostignuća zemalja JIE po kojoj đaci iz Srbije kasne za svojim vršnjacima iz Slovenije i Hrvatske oko godinu dana ili više, kao i da je 35,7 odsto đaka funkcionalno nepismeno.\nImajući u vidu ove činjenice, LIBEK predlaže uvođenje obrazovnih vaučera što bi značilo da se vaučeri denominovani na određeni iznos daju porodicama koje njima plaćaju obrazovanje u nekoj privatnoj ili javnoj ustanovi. Cilj je da se uvede konkurencija čime bi se smanjili troškovi i povećali rezultati.\nPredlog LIBEK-a je da obuhvat dece vaučerima treba da bude univerzalan i da ih finansira Ministarstvo finansija, čime bi se postigle velike uštede, sa krajnjim ciljem kreiranja boljeg i efikasnije sistema obrazovanja.\nNa sastanku je zaključeno da su obrazovnom sistemu u Srbiji potrebne korenite promene zarad postizanja većeg kvaliteta, a dogovoreno je i da se o mogućnosti uvođenja obrazovnih vaučera razgovara sa predstavnicima Ministarstva prosvete, nauke i tehnološkog razvoja i članovima Odbora za obrazovanje, nauku, tehnološki razvoj i informatičko društvo.\nSastanku su prisustvovali i predstavnici Američke privredne komore, NALED-a i IRI-ja.\nSastanku je predsedavao prof. dr Vladimir Marinković, predsednik Ekonomskog kokusa.\nIzvor: Press služba Skupštine Srbije, 03.06.2015.


Srbin iz Hrvatske Sava Knežević 2013. ispred svoje kuće u Kninu iz koje je proteran tokom Oluje\nU Hrvatskoj je 5. avgusta proslavljen Dan pobede i domovinske zahvalnosti, dok su u Srbiji i Republici Srpskoj održani parastosi za stradale i prognane Srbe povodom 25. godišnjice operacije „Oluja“. Već četvrt veka se tenzije između dve zemlje, uoči "Oluje", tradicionalno povećavaju.\n"Problem je u tome što mi, obe države, imamo političke stranke, koje su i devedesetih godina bile na vlasti, koje plivaju na populizmu i nacionalizmu", kaže za Glas Amerike Aleksandar Popov iz Centra za regionalizam.\nU Srbiji je državna ceremonija održana u Sremskoj Rači uz poruku da se tragedija ne slavi.\nNa hrvatskoj proslavi u Kninu ove godine je bio prisutan i potpredsednik hrvatske vlade iz Samostalne demokratske srpske stranke (SDSS) Boris Milošević.\n"Činjenica da je srpska stranka vladajuća u Hrvatskoj, da je jedan predstavnik srpske stranke potpredsednik hrvartske vlade i da onda odlazi u Knin, te činjenice će itekako poboljšati hrvatsko-srpske odnose u Hrvatskoj i pogoršati odnose između Hrvatske i Srbije jer je Aleksandar Vučić izgubio iz ruku konce kojima je mislio da vuče poteze ne samo u Srbiji i Republici Srpskoj, nego i u Hrvatskoj", kaže za Glas Amerike istoričar iz Zagreba Hrvoje Klasić.\nMogu li se pomiriti stavovi o "Oluji"?\nAleksandar Popov kaže da je dolazak Miloševića u Knin važna promena, ali napominje da nije dobro to što je hrvatski predsednik Zoran Milanović veče pred proslavu odlikovao neke generale koji su učestvovali u "Oluji".\n"To nije dobra poruka jednostavno, ne ide jedno sa drugim. Mogla je da bude jedna poruka pomirenja, ali ovo kvari celu priču".\nGestovi političara jesu važni, ali nisu dovoljni da promene percepciju javnosti o zločinima u obe države, kažu sagovornici Glasa Amerike.\n"Ovde nije samo problem u političarima, problem je što ih građani glasaju. To je verovatno proizvod duboke indoktrinacije, da naši nisu krivi, da nisu činili zločine, da su drugi činili zločine i da njihove žrtve nisu ni vredne pomena. Dakle, niko ne govori o tome šta smo mi njima učinili, nego je stalno narativ šta su oni nama činili. I dokle god smo zakucani u tim okvirima, mislim da nama nema spasa i nema promene u tom odnosu sa suočavanjem sa prošlošću bez kojeg ne možemo ići dalje ne samo u Evropu, nego ne možemo naša društva dalje demokratizovati", ocenjuje Popov.\n"Srbi i u Srbiji i u Hrvatskoj imaju ne pravo, nego obavezu govoriti o progonima, ubojstvima, pljačkama, paleži. Međutim, o tome se u Hrvatskoj govori, ali se u Srbiji ne govori o tome da se isto to, čak i više, to '91 godine dogodilo Hrvatima. Dok ne napravimo to da su Hrvati u stanju govoriti o srpskim žrtvama, a Srbi o hrvatskim žrtvama, neće se pomaknuti bez obzira na to o kojim političarima govorili", smatra Hrvoje Klasić.\nKlasić kaže da su, da bi se percepcija javnosti o zločinima promenila, jednako i politički i društveni faktori - poput slobodnih medija.\n"Zrelost politčkih elita, razumevanje procesa demokratizacije i stvaranja pravne države u kojoj, ponoviću, mediji i obrazovanje su ključan faktor i ako oni nisu slobodni, a bojim se da su u Srbiji daleko od slobodnih, ni celo društvo ne može biti slobodno... Znate, mi koji se ne slažemo sa zvaničnim narativima, imamo pristup u sve medije, smo mi koji smo kritični prema hrvatskom nacionalizmu, prisutni smo kao i svi drugi. U Srbiji to nije tako".\nAleksandar Popov smatra da bi promene mogao da inicira spoljni faktor koji ima autoritet, poput EU, ali konstatuje da i Unija trenutno ima unutrašnjih problema i da se neke članice, poput Mađarske, ponašaju suprotno pravilima.\nNa pitanje da li bi možda mlađe generacije mogle da dovedu do promene glasanjem za druge političke elite, Popov kaže da je skeptičan po pitanju većine mladih ljudi.\n"Tu je problem što mi nemamo sada taj jedan jači oslonac u mladoj generaciji koja bi pokrenula taj proces, kao što su šezdesetih u Nemačkoj pitali "šta si radio za vreme rata". Ovde čak kažu "šta nas vraćate u devedesete godine", mnogi čak i neće da znaju šta se tad dešavalo...Misle da se bez podvlačenja crte može ići napred, a ja mislim da ne može".


sreda, 30. decembar 2020. 19:50h\nJedan od najboljih atletičara u istoriji Srbije Emir Bekrić, posetio je Sportski savez Pančevo. Osvajač svetske bronze i evropskog srebra, sada je selektor za mlađe kategorije Atletskog saveza Srbije.\nSastanak u Sportskom Savezu Pančevo Sportski savez Pančevo\nPovod za posetu bile su najperspektivnije atletičarke članice Atletskog kluba „Dinamo“ iz Pančeva, Marija Mrkela i Sanja Marić, koje su u društvu svog trenera Ljupčeta Cvetkoskog prisustvovale ovom sastanku.\nPredsednik Sportskog saveza Pančevo Slobodan Bitević istakao je da mu je velika čast što u našem gradu može da ugosti bivše i nadamo se buduće osvajače medalja sa velikih takmičenja. On je takođe rekao da će Sportski savez Pančevo uz pomoć Gradske uprave Pančevo dati sve od sebe da se mladim talentima omoguće svi potrebni uslovi za nesmetan i pravilan napredak.\nTrener Atletskog kluba „Dinamo“, Ljupčo Cvetkoski takođe se zahvalio predstavnicima Sportskog saveza Pančevo i izneo planove za naredni period kako Marije Mrkele i Sanje Marić tako i celog Atletskog kluba „Dinamo“ iz Pančeva.\nGeneralni sekretar Sportskog saveza Pančevo, Dejan Perić, rekao je da će u sledećoj godini Sportski savez Pančevo nastaviti da pomaže mlade sportiste jer je to jedan od osnovnih ciljeva Saveza u prethodnom periodu od 4 godine koji će se nastaviti i u budućnosti.\nIzvor: Sportski savez Pančevo\nAutor: Pančevo MOJKraj/Sportski savez Pančevo


19.07.2018 / 16:20 Politika - Dopredsjedavajući Doma naroda FBiH\nDrago Puzigaća / Vijesti.ba\n"Potpisao sam jer ovo pitanje spada u vitalni nacionalni interes jednog naroda. Smatram da je potrebno postići konsenzus. Ko smatra drugačije, imaju glasanje u Domu naroda. Ako klubovi izglasaju dvotrećinski, to pitanje je riješeno - ide na Ustavni sud i zna se epilog", rekao je Puzigaća.\nOsvrnuo se i na mogućnost da Klub Srba na redovnoj sjednici zakazanoj za 26. juli pokrene pitanje njegove smjene.\n"To je njihovo legitimno pravo, neka rade šta god hoće", naveo je on.\nKomentarisao je i stav potpredsjednika FBiH Milana Dunovića da je besmisleno da Puzigaća potpisuje akt kojim se predloženo zakonsko rješenje proglašava destruktivnim po vitalni nacionalni interes, jer je se njim reguliše i popuna Kluba Srba u Domu naroda.\n"Dunović ima pravo na svoje mišljenje. Bolje bi mu bilo da je razmišljao o tome da se sve ovo uradi prije nego što je CIK BiH raspisao izbore, a ne da se to radi na dva i po mjeseca pred izbore", kazao je Puzigaća.


POKRET ZA SLOBODU - Povezivanje sa grčkim radnicima i solidarnost sa grčkim narodom\nDelegacija evropskih radnika uputila je poziv Pokretu za slobodu da se početkom septembra priključi skupu podrške grčkim radnicima u znak solidarnosti i radi stvaranja međunarodnog radničkog pokreta. Delegate za posetu radnicima okupiranih fabrika u Grčkoj izabraće Koordinacioni odbor radničkih i seljačkih organizacija, a poziv da nam se pridruže uputićemo i radnicima ostalih balkanskih zemalja.\n(Grčka nije na prodaju)\nKoordinacioni odbor radničkih i seljačkih organizacija jedina je demokratski organizovana koalicija ravnopravnih radničkih predstavnika na ovim prostorima. Osnovan od strane Pokreta za slobodu 2009. godine - najpre pod imenom Koordinacioni odbor radničkih protesta - on je plod višegodišnjeg rada na organizaciji radničkog pokreta. Neki od najvažnijih momenata u radu Koordinacionog odbora jesu protesti radnika Zastave elektro ispred Agencije za privatizaciju u Beogradu 12. avgusta 2009. godine (VIDEO) i protest ispred Vlade Srbije 17. aprila 2012. godine (VIDEO).\nSmatramo da je jedina budućnost socijalnih borbi u Srbiji moguća pre svega kroz podršku daljem razvoju Koordinacionog odbora radničkih i seljačkih organizacija, odnosno na lokalnom nivou kroz podršku organizacijama poput Solidarnosti iz Subotice, Ravnopravnosti iz Zrenjanina, itd. Poziv koji je stigao od delegacije evropskih radnika još je jedno priznanje tom vidu radničkog organizovanja u Srbiji.\nPolitičke stranke i druge autoritarne organizacije i sindikati nikad nisu podržali razvoj Koordinacionog odbora već su više puta pokušali da instaliraju paralelne organizacije po istom modelu, kako bi ga iskoristili u sopstvene političke svrhe i pritom sabotirali naš rad. Međutim, to falsifikovanje radničkih borbi do sad im nije pošlo za rukom.\n(izvor slike: hakovana fejsbuk grupa samozvanog ''Pokreta radnika i seljaka'' čiji predstavnici promovišu NATO)\nSem toga, i dalje prisutna ideološka zastarelost levice, konformizam nevladinih organizacija, kao i politička lakovernost novih protestnih organizacija, najčešće su obesmišljavali svaki aktivizam i izazivali samo opravdani podsmeh. Lični karijerizam i usmerenost na kratkoročne ''projekte'' koje fondacije diktiraju kao prioritet, nezaobilazna su prepreka kontinuiranoj borbi protiv društvenih problema koji ugrožavaju ljudsku egzistenciju. Ideološki arhaizam dovodi do sasvim neadekvatnih ''levičarskih'' analiza sa vrlo komičnim predlozima za budućnost, dok politička naivnost novih protestnih organizacija iste dovodi u situaciju da same sebe dezavuišu korišćenjem neproverenih izvora informacija i pozivanjem na kojekakve internet teorije zavere. Takve nepodopštine su nas, između ostalog, primorale da mnoge od tih organizacija zadržimo na distanci, umesto da ih prihvatimo za svoje saborce koji bi nas podržali.\nOgromna nezaposlenost i deindustrijalizacija, bankarsko zelenaštvo, korumpirana politička elita, upliv obaveštajnih službi i stranih ambasada, propagiranje imperijalističkih evroatlantskih saveza, kao i rastuća represija nad stanovnicima Kosova od strane NATO trupa i kosovske policije, zahtevaju ozbiljan pristup organizovanju što šireg narodnog otpora. Jezgro tog otpora može biti jedino u demokratskim pokretima kao što je Koordinacioni odbor.


Zašto nema Zakona roditelj-negovatelj? - Ozonpress :: internet portal\nTag: autizam, roditelj negovatelj\nU sklopu obeležavanja Svetskog dana osoba sa autizmom, 2. aprila, Udruženje za pomoć menetalno nedovoljno razvijenim osobama Čačak, zajedno sa partnetskim udruženjima iz cele Srbije, (Novi Sad, Vršac, Kikinda, Subotica, Kragujevac, Gornji Milanovac), organizovalo je i učestvovalo na protestnom skupu u Beogradu, organizovanom na Trgu Republike. Na skupu je učestvovalo oko 300 ljudi, mahom porodica dece sa teškoćama u razvoju.\nCilj ovog protesta bio je podrška usvajanju Zakona roditelj – negovatelj, koji se nalazi u proceduri usvajanja još od 2011. godine. Naime, ovaj Zakon garantuje roditeljima koje imaju decu sa teškoćama u razvoju brojne sistemske pogodnosti, koje bi u značajnoj meri popravile položaj porodica osoba koje imaju decu sa teškoćama u razvoju.\nKljučne stavke Zakona odnose se na priznavanje radnog staža jednom od roditelja kao i novčana nadoknada na mesečnom nivou i iznosu minimalne zarade na nivou Repubulike. Imajući u vidu da zbog teške situacije u kojoj se nalazi porodica koja ima dete sa teškoćama u razvoju, jedan od članova porodice gotovo sigurno nije u situaciji da pronađe sebi posao, jer mu sveopšte okolnisti to nedozvoljavaju, ovaj Zakon bi predstavljao spasonosno rešenje za sve porodice u Srbiji koje se nalaze u ovoj situaciji .\nOvaj Zakon je obavezna stvaka u pristupnim pregovorima sa Evropskom unijom i kao takav će morati da se usvoji! Ono što je problem, jeste „veštačka kupovina“ vremena od strane svih režima koji su od 2011. godine do danas vodili Srbiju, pre svega iz razloga obaveze ispunjenja finansijskih stavki Zakona roditelj – negovatelj.\nOvaj Zakon je usvojen odavno u svim zemljama regiona, Hrvatska, Bosna i Harcegovina, Crna Gora, Albanija, Makedonija, tako da će Srbija biti poslednja u nizu koja će doneti takav Zakon, ali pitanje je samo kada?\nUdruženje za pomoć MNRO Čačak nasataviće kampanju protesta , koja se odigrava u celoj Srbiji. Protestini skup u Čačku biće organizovan u toku aprila meseca sa kojeg će se upititi apel nadležnim organima za što hitnije usvajanje Zakona roditelj – negovatelj .


ОСНОВЦИМА И СРЕДЊОШКОЛЦИМА БЕСПЛАТНЕ СЕЗОНСКЕ КАРТЕ ЗА БАЗЕНЕ\nNačelnik opštine Lopare Rado Savić rekao je da će iz lokalnog budžeta biti izdvojeno 25.000 KM za besplatne ulaznice za 903 učenika osnovnih i srednjih škola.\n„Vlasnik novosagrađenih bazena u Loparama obezbijediće besplatan ulaz za svu djecu predškolskog uzrasta, tako da će svi mladi u Loparama imati besplatan ulaz na bazene“, rekao je Savić novinarima.\nSavić je naveo da su odbornici podržali i plan za projekat sportsko-rekreativnog centra „Busija“ za koji je opština Lopare pronašla investitora.\n„Podržan je izvještaj o izvršenju budžeta za 2018. godinu u iznosu 5,3 miliona KM, koji je donio dosta dobrih projekata u Loparama – 10 kilometara asfaltnih puteva, ulaganje u poljoprivredu, infrastrukturu, kao i podršku neformalnim grupama mladih“, istakao je Savić.\nPredsjednik Skupštine opštine Lopare Milenko Ristić nakon sjednice je rekao da odluka o dođeli besplatnih sezonskih karata za bazen svim učenicima predstavlja i svojevrsnu podršku investitoru koji je sagradio bazene u ovoj majevičkoj opštini.\n„Investitor je naš sugrađanin koji živi i radi u Švajcarskoj, a bazeni će doprinijeti da mladi budu posvećeni plivanju i zdravom životu“, naveo je Ristić.


Grad Trebinje je ponovio javni poziv za kupovinu stanova u zgradi za mlade bračne parove po veoma povoljnim uslovima, jer se na prvi poziv nije javio dovoljan broj kandidata.\nZamjenik gradonačelnika Trebinja Mirko Ćurić potvrdio je da će zgrada raspolagati sa 40 stanova, napominjući da su se na prvi javni poziv prijavila 34 kandidata, a da je uslove zadovoljilo njih 14.\n"Javilo nam se dosta onih koji nisu ispunjavali prvobitnu starosnu granicu. Novina je i to što se sada traži da samo jedan bračni drug, a ne oba kao u prvom pozivu, posljednjih pet godina ima prebivališta na područja Trebinja. Promijenjen je i period otplate kredita, pa bez obzira da li će stan biti jednosoban ili dvosoban, otplatni rok može da bude do 25 godina, po želji kupaca", rekao je Ćurić.\n"Podnosilac mora da dostavi uvjerenje o zaposlenju, da oba bračna partnera imaju primanja, da donesu potvrdu o uplati doprinosa od poslodavca, da donesu izvod iz centralnog registra kredita koji izdaje banka", rekao je Ćurić.\n"Kamata je 3,4 odsto, što je veoma povoljno. Ovakvu kamatu ljudi nisu mogli do sada da dobiju. Tako da se isplatilo što je grad Trebinje preuzeo ovu obavezu da sve iskoordinira da dobijemo što bolje uslove za mlade bračne parove", rekao je Ćurić.\nZgrada će se za narednih nekoliko mjeseci graditi u okviru bivše kasarne Vojske Republike Srpske u centru grada.\nPonovljeni konkurs traje narednih 15 dana, a zainteresovani mladi bračni parovi detaljnije informacije mogu da dobiju na zvaničnoj stranici grada Trebinja.\nTrebinje mladi bračni parovi stanovi


Novac stiže na jug Srbije - 381 vesti\nBy RedakcijaPosted on October 7, 2018\nPirot, Dimitrovgrad, Leskovac, Merošina, Vlasotince, Surdulica i Blace će kroz razvojni program Evropske unije EU pro dobiti skoro 100.000 evra, za projekte koji su im odobreni i koji treba da unaprede njihove lokalne sredine kako bi bile privlačne za investitore.\nPiroćanci će dobiti 14.500 evra, a iz budžeta treba da izdvoje 1.900 evra, za izradu plana detaljne regulacije za logistički centar u Pirotu. Taj plan bi trebalo da posluži za izgradnju logističkog centra sa intermodalnim terminalnom u slobodnoj zoni, navodi se u saopštenju, a time se omogućava integrisanje putnog i železničkog saobraćaja i brz transfer robe.\nTakođe će omogućiti povezivanje ovog terminala sa drugim intermodalnim čvorovima u jugoistočnoj Evropi i poboljšanje postojećih veza od industrijske zone u Pirotu do luka Burgas, Solun, Smederevo i Kostanca. Projektom će se omogućiti korišćenje ekoloških načina prevoza i smanjenje zagađenja i emisije ugljen-dioksida, što će doprineti očuvanju životne sredine – piše u obrazloženju.\nU Dimitrovgradu će se raditi izmena plana detaljne regulacije radne zone Beleš, kako piše u saopštenju, a to bi trebalo da definiše planski osnov za infrastrukturno opremanje zone, kako bi investitori mogli da izgrade objekte, posluju i otvore nova radna mesta.\nKažu da će površina nakon proširenja biti duplo veća i prostiraće se na oko 12,5 ha, a EU pro za to daje 13.500 evra, dok iz budžeta treba izdvojiti još 1.500 evra.\nLeskovac će sa 15.000 evra koje daje EU i 5.238 evra koliko treba da izdvoji lokalna samouprava, raditi na razvoju turizma i zaštiti kulturne baštine Skobaljić grada.\nPlan detaljne regulacije obezbediće uslove za izgradnju pešačkih staza i vidikovaca na lokalitetu Skobaljić grad, što će povećati korišćenje prirodnih potencijala ovog područja za rekreaciju i razvoj turizma i omogućiti privredne aktivnosti koje se oslanjaju na ovaj novi turistički proizvod. Predviđeno je proširenje kapaciteta lokalnih turističkih objekata sa postojećih 130 na 325 kreveta u narednih pet godina – piše u saopštenju.\nU Merošini će se novac iskoristiti za industrijsku zonu Jugbogdanovac, a plan detaljne regulacije treba da omogući da se bolje koriste građevinske parcele na tom prostoru, što je trenutno ograničenje za one koji tamo već posluju. Osim toga, kažu da će se novim planom stvoriti uslovi za potencijalne nove investitore, a EU pro za to izdvaja 9.255 evra, a lokalna samouprava 1.028 evra.\nRadne zone Stajkovce i Gložane opremaće se u Vlasotincu, a ta varošica je od EU dobila 14.910 evra, dok će lokalna samoprava učestvovati sa 2.118 evra. Plan je da se ova opština brže ekonomski razvija i da se skrati procedura izbora odgovarajućih lokacija za domaće i strane investitore, naročito za one koji se bave poljoprivrednom proizvodnjom.\nKroz izradu plana, koji obuhvata područje površine 60 ha, radna zona Stajkovce i Gložane trebalo bi da budu infrastrukturno opremljena kao i da se obezbede uslovi za poslovanje 50 malih i srednjih preduzeća koja mogu da zaposle između 1.000 i 1.500 novih radnika.\nU Surdulici će se raditi plan detaljne regulacije za hotel na Vlasini, sa strateškom procenom uticaja na životnu sredinu. Kažu da takav plan treba jasno da identifikuje trenutni prostorni razvoj i buduću namenu tog područja, koje je Vlada Srbije proglasila zaštićenim prirodnim dobrom prve kategorije, odnosno predelom izuzetnih odlika. EU pro za to daje 15.000 evra, dok lokalna samouprava treba da izdvoji još skoro toliko – 14.739 evra.\nPlanska dokumentacija će takođe definisati namenu zemljišta i aktivnosti koje treba da doprinesu razvoju turističkog potencijala ove oblasti, dok će posebna pažnja biti usmerena na zaštitu životne sredine i očuvanje prirodnog nasleđa – dodaju u obrazloženju.\nBlace će na konkursu dobiti 15.000 evra od EU, a još 2.695 evra treba da izdvoji lokalna samouprava, za plan detaljne regulacije Blačkog jezera. Taj plan treba da pruži podršku lokalnoj samoupravi u nameri da očisti jezero i zaustavi proces njegovog pretvaranja u močvaru, kako bi se očuvao biljni i životinjski svet, a područje zaštitilo od izgradnje.\nOblast jezera treba da bude uređena tako da bude privlačna za aktivni turizam jer je pogodna za pešačenje u prirodi, pecanje, planinarenje, biciklizam i šetnje – navode u obrazloženju.\nTag: Evropska Unija investitori jug Srbije novac razvojni program\nPrevious post: Lidl veliki konkurent\nNext post: Pregovori o diplomama


Folksvagen razvio novi manuelni menjač › Made-in-Germany.rs\nIako se globalna auto-industrija sve više okreće ka elektrifikaciji vozila, nemački gigant Volkswagen je napravio novi manuelni menjač, nazvan MQ281, koji je, kako kažu u kompaniji, efikasniji od prethodnih, a koji će debitovati u novoj generaciji Passata.\nU VW-u ne zapostavljaju postojeću tehnologiju, jer manuelni menjači i dalje imaju značajan udeo u globalnom tržištu, bez obzira što polako gube korak. Stoga su postojeći VW menjači unapređeni, sa ciljem da se poboljšaju efikasnost, smanje emisije gasova i pojača uglađenost, prenosi b92.\nU kompaniji tvrde da novi menjač može da podrži opterećenja u rasponu 200-340 Nm, zbog čega će biti pogodan za različite varijante motora, i one benzinske i one dizel. Na primer, navedeni nivo obrtnog momenta je zastupljen u VW motorima od 1,0-litarskog TSI turbo-benzinca sa 115 KS do 2,0-litarskog TDI turbodizela sa 150 KS.\nZbog sve strožijih ekoloških normi proizvođači su primorani da smanje prosečnu emisiju štetnih gasova iz svojih automobila, a da bi unapredili benzinske i dizel motore potrebni su im i efikasniji menjači, što se odnosi i na manuelne, namenjene svima koji više vole da sami menjaju brzine dok voze.\nProizvodnja novog Folksvagenovog menjača će se odvijati u fabrikama u Španiji i Argentini, a nakon debija u novom Passatu, on će se naći i u ostalim modelima nemačke automobilske grupacije, od hečbeka do SUV-a, javljaju iz kompanije.\nRazočaravajući berzanski debi VW-ovih kamiona\nOd MiG na 24/07/2019 / AKTUELNO / Ostavite komentar


U OPŠTOJ I PRIVREMENOJ BOLNICI U UŽICU 50 PACIJENATA - UžiceMedia\nNaslovna Društvo U OPŠTOJ I PRIVREMENOJ BOLNICI U UŽICU 50 PACIJENATA\nNešto veći broj pacijenata u užičkoj Opštoj i privremenoj bolnici, nego što je to bilo minule nedelje, saopšteno iz Zdravstvenog centra Užice. Novoinficiranih 16 lica u Zlatiborskom okrugu u proteklih sedam dana.\nU Opštoj bolnici Užice hospitalizovano je šest pacijenta pozitivnih ili pod sumnjom na kovid -19, a od tog broja tri pacijenta su na respiratoru.\nU kovid bolnici u Krčagovu je smešteno 38 pacijenata.\nU Opštoj bolnici Užice hospitalizovano je osam pacijenta pozitivnih ili pod sumnjom na kovid -19, od ovog broja tri pacijenta su na intenzivnoj nezi od kojih su dva na respiratoru.\nU kovid bolnici u Krčagovu danas je 40 pacijenata, saopšteno iz Zdravstvenog centra Užice.\nU proteklih sedam dana 16 novozaraženih osoba\nU periodu od 16. do 22. septembra 2020. godine kovid – 19 je potvrđen kod 16 lica u opštinama Zlatiborskog okruga (Užice – 5, Priboj – 3, Bajina Bašta – 2, Požega – 2, Prijepolje – 2 i Sjenica – 2).\nOd početka epidemije do danas ukupno je potvrđeno 2579 slučajeva infekcije virusom na teritoriji Okruga, saopšteno je iz Zavoda za javno zdravlje Užice.\nNajviše inficiranih zabeleženo je u Užicu 838, zatim sledi Požega 319, Priboj 268, Arilje 200, Prijepolje 199, Bajina Bašta 193, Nova Varoš i Sjenica po 167 inficiranih, Čajetina 162 i Kosjerić 66, navela je u informaciji dr Katarina Ristović, zadužena za komunikaciju sa medijima Zavoda za javno zdravlje Užice.\nU Srbiji danas nema preminulih od posledica koronavirusa, objavilo je Ministarstvo zdravlja na sajtu covid19.rs. Testirane su 6.814 osobe, a registrovan je 61 novozaraženi.\nU užičkoj Opštoj bolnici hospitalizovano je devet pacijenata pozitivnih ili suspektnih na kovid – 19, od tog broja dva pacijenta su na intenzivnoj nezi i oba su na respiratoru.\nU kovid bolnici u Krčagovu je smešten 41 pacijent, saopštila je jutros PR Zdravstvenog centra Užice Danijela Vasiljević.\nPrema poslednjim podacima u Zlatiborskom okrugu 13 inficiranih, u Opštoj bolnici Užice u petak je bilo hospitalizovano sedam pacijenta pozitivnih ili suspektnih na kovid – 19, a kakva je bila situacija tokom protekle nedelje pogledajte OVDE.\nPrethodni tekstVeliki hrišćanski praznik MALU GOSPOJINU Slave SPC i vernici\nSledeći tekstGRADSKO VEĆE Finansiraće se 18 projekata kroz „Užički program lokalnog partnerstva“


Datum objave: 09.06.2017 17:18 | Autor: MJU\nTokom sastanka sa predsjednikom Opštine Žabljak, Veselinom Vukićevićem, razgovarano je o narednim aktivnostima iz oblasti reforme lokalne samouprave, kao i o aktuelnim i predstojećim projektima i aktivnostima u kontekstu obezbjeđivanja sredstava iz međunarodnih fondova. Konstantovano je da postoji značajan prostor za saradnju u ovim oblastima.\nPrilikom susreta sa predsjednikom Opštine Šavnik, Mijomirom Vujačićem, ministarka Pribilović je upoznala sagovornika sa aktivnostima vezano za izradu Zakona o finansiranju i Zakona o lokalnoj samoupravi. Vujačić je ministarku upoznao sa aktivnostima opštine Šavnik u pravcu daljeg unapređenja rada lokalne samouprave na svim nivoima. Na sastanku je bilo riječi i o strateškom pozicioniranju malih opština u sistemu i prepoznavanja njihovih stvarnih potreba i problema.\nTokom posjete opštini Plužine, ministarka Pribilović i predsjednik Bajagić razgovarali su o brojnim aktuelnim temama koje se odnose na funkcionisanje opštine, kao i aktivnostima koje se realizuju u cilju uspostavljanja efikasnijeg pružanja usluga i servisa građanima. Na sastanku je bilo riječi i o aktuelnim i planiranim projektima u ovoj opštini koje se odnose na unapređenje i razvoj opštine.\nTokom svih sastanaka, Pribilović je istakla važnu ulogu jedinica lokalnih samouprava u procesu reforme na lokalnom nivou, te važnost uspostavljanja saradnje u oblasti e-uprave. Takođe, bilo je riječi i brojnim mogućnostima za povlačenje sredstava iz evropskih i međunarodnih fondova u cilju realizacije strateških projekata u prioritetnim oblastima razvoja ovih opština. Ministarka Pribilović i sagovornici razmijenili su mišljenja u vezi sa aktivnostima na planu Zakona o lokalnoj samoupravi, kao i Zakona o finansiranju i implementaciji Zakona o komunalnoj policiji.\nPosjeta opštinama Žabljak, Šavnik i Plužine realizovana je u okviru redovne komunikacije koje Ministarstvo javne uprave ostvaruje sa lokalnim samoupravama.


DIGITALIZACIJA JAVNE UPRAVE: 300 novih elektronskih usluga i servisa za građane i privredu do 2022. godine : Nadlanu.com\nDIGITALIZACIJA JAVNE UPRAVE: 300 novih elektronskih usluga i servisa za građane i privredu do 2022. godine\nObjavljeno 4. jun 2020. / 17:00:16\nVlada Srbije usvojila je na današnjoj sednici Program razvoja elektronske uprave 2020 - 2022. i Akcioni plan za njegovo sprovođenje koji trasira put daljeg razvoja elektronske uprave u Srbiji, što je jedan od ciljeva reforme javne uprave i prioriteta Vlade, saopštilo je Ministarstvo državne uprave i lokalne samouprave.\n- Uveren sam da će Program razvoja eUprave u Srbiji dati vetar u leđa daljoj digitalizaciji javne uprave, odnosno, da će Srbija još brže, efikasnije i jednostavnije usluživati svoje građane onako kako i zahtevaju moderna vremena u kojima živimo i radimo - rekao je ministar državne uprave i lokalne samouprave Branko Ružić ovim povodom.\nOn je izrazio uverenje da će realizacijom ovog programa Srbija ostvariti još veći skok na polju digitalizacije što će potvrditi njeno regionalno liderstvo u razvoju eUprave.\n- Programom je predviđeno čak 300 novih elektronskih usluga i servisa za građane i privredu koji će se razvijati u naredne dve godine, što samo govori o tome da smo se, kreirajući Program, vodili isključivom željom da građanin bude najvažnija osoba u procesu rada, a ne administracija - rekao je ministar.\nIzradu Programa razvoja eUprave 2020 - 2022. podržala je Evropska unija u okviru projekta "Podrška reformi javne uprave u okviru Sektorskog reformskog ugovora za sektor reforme javne uprave", Fond za dobru upravu Vlade Ujedinjenog kraljevstva, UNDP i NALED.\nbranko ružićdigitalizacijadigitalizacija javne upraveelektornska upravajavna uprava


Tadić: Kosovo nije preduslov za ulazak Srbije u EU\nPredsednik Srbije Boris Tadić rekao je danas da Kosovo nije preduslov za ulazak Srbije u Evropsku uniju, ali je dodao da nema nikakve dileme da će pojedine zemlje insistirati da Srbija reši taj konflikt pre nego što uđe u Uniju.\nOn je posle otvaranja skupštine Evropske federacije novinara u beogradskom hotelu "M" istakao da Srbija hoće dijalog sa Prištinom, dodajući da je krajnje konstruktivna u tim razgovorima.\n"Mi pre svega želimo da rešimo konflikt i nađemo tehnička rešenja za probleme građana na Kosovu bez obzira na nacionalnost u šta spada i transport roba i usluga, pa čak i učestvovanje Albanaca na regionalnim forumima", rekao je Tadić.\nOn je dodao da Srbija nema nijedan razlog da blokira kosovske Albance da učestvuju na regionalnim forumima kao ni bilo kakve procese regionalne saradnje, jer bi na kraju ona plaćala cenu takvih blokada.\nTadić je, međutim, ukazao da kroz čitav taj proces Srbija "neće ni implicitno ni eksplicitno priznati nezavisnost Kosova".


NA PRODAJU: Pet spratova zgrade Jugoeksporta u Kolarčevoj\n21.02.2014. 12:19h 31.01.2017. 14:16h\nU ponudi i lokal na Trgu Republike od 74 kvadratna metra i garaža u Siminoj ulici od 192 kvadratna metra\nBEOGRAD - Agencija za privatizaciju Srbije ponudila je danas, šesti put, na prodaju zgradu kompanije Jugoeksport u stečaju u Kolarčevoj ulici u centru Beograda i još dve nekretnine, čija je procenjena vrednost ukupno 5,85 milijardi dinara.\nAgencija (www.priv.rs) je u oglasu navela da je na prodaju ponuđeno pet spratova poslovne zgrade u Kolarčevoj, ukupne površine od 5.505 kvadratnih metara, lokal na Trgu Republike (74 kvadratna metra) i garaža u Siminoj ulici (192 kvadratna meta). Pravo da kupe nekretninu imaju sva pravna i fizička lica, a depozit je 1,17 milijardi dinara. Rok za dostavljanje ponude je 2. april, kada će se obaviti i javno otvaranje ponuda.\nStečajni upravnik je dužan da prihvati najvišu dostavljenu ponudu ako premaši 50 odsto procenjene vrednosti imovine, a ako je iznos manji, prihvatanje ponude mora da odobri i odbor poverilaca. Agencija za privatizaciju do sada u pet prethodna pokušaja nije uspela da proda zgradu Jugoeksporta u Kolarčevoj.\nPrvi put je ponuđena 24. avgusta 2011. po istoj početnoj ceni od oko 5,85 milijardi dinara. Ta atraktivna lokacija u užem centru Beograda nije uspela da privuče nijednog kupca u poslednjih nekoliko godina, od kada traju pokušaji državne agencije da se reši imovine nekada uspešnog preduzeća koje je 2001. otišlo u stečaj zbog dugovanja bankama. Zgrada u Kolarčevoj ima šest spratova, od kojih poslednji nije dat u prodaju, jer vlasnik tih prostorija nije Jugoeksport.


Stabilna fragilnost Zapadnog Balkana: Šta su rešenja za post-kovid normalnost? - Beogradska otvorena škola\nŠesta godišnja regionalna konferencija Move.Link.Engage počela je danas u Beogradu pod nazivom Development for Real: Partnership, Solidarity and Responsibility in Post-Covid 19 era. Fokus ovogodišnje diskusije je reakcija Evropske unije na pandemiju, predstavljanje ključnih karakteristika plana oporavka za EU i istraživanje uticaja najnovijih dešavanja na EU perspektivu Zapadnog Balkana. Cilj konferencije je da pruži dodatnu podršku i konkretna rešenja civilnom društvu u kontekstu regionalnog partnerstva, solidarnosti i odgovornosti.\nMove.Link.Engage je otvorio panel posvećen izazovima sa kojima se suočavaju organizacije civilnog društva i građani u svojim lokalnim zajednicama širom Zapadnog Balkana, ali i primerima dobre prakse sa ciljem pružanja odgovora i jasnih preporuka za donosioce odluka u regionu, sa osvrtom na naučene lekcije EU i država članica u toku pandemije. „Potrebno je da gradimo čvršće veze u vreme stabilnosti da bismo mogli adekvatno da reagujemo na krize i zaista strateški pristupamo brojnim problemima koje imamo“, zaključak je lokalnih pokretača promena koji se bave različitim temama – promocijom biciklizma, kvalitetom vazduha, zapošljivošću žena 45+, istraživačkim novinarstvom, proizvodima geografskog porekla kao razvojnom potencijalu lokalnih zajednica, uključivanjem mladih u procese donošenja odluka, razvojem lokalnog preduzetništva ili pak osnaživanjem nezavisnog javnog tužilaštva.\nNaredni panel je obrađivao temu EU integracija i razvoja o kojoj su govorili Njegova ekselenciija, g. Tobias Flesenkemper, šef kancelarije Saveta Evrope u Beogradu i g. Andre De Munter, poslanik u Evropskom parlamentu, a panel je moderirao Vladimir Pavlović, savetnik za javne politike BOŠ-a.\nIstaknuta je nužnost partnerstva između organizacija civilnog društva, vlade i građana. Kao što se od OCD očekuje da budu odgovorne prema građanima, ali i da budu partner na kog se institucije mogu osloniti, tako se i od institucija očekuje da u svom radu budu odgovorne, inkluzivne i transparentne. Iako bi na ostvarenju tog cilja trebalo da rade države samostalno, uzimajući u obzir da zemlje Zapadnog Balkana spadaju u slabe demokratije, gore navedeni akteri treba da se oslone na okvire za saradnju i partnerstvo koji su razvijeni u EU. To se može postići isključivo ukoliko se konsoliduju različita mišljenja političkih elita i ostvari doslednost u primeni. Ono što je neminovno istaći jeste da odgovor EU na krizu nastalu usled panedmije nije bio koordinisan i pravovremen što je rezultiralo kreiranjem novog investicionog plana. On je ne samo u skladu sa Berlinskim procesom, već i novom metodologijom proširenja.\nPartnerstvo, solidarnost i odgovornost jesu ključne reči kada je u pitanju prevazilaženje posledica pandemije, ali se ne treba fokusirati samo na region. Primere dobre prakse bi trebalo potražiti ne samo u EU, već i globalno, kako bi se došlo do najadekvatnijeg odgovora za prevazilaženje posledica iste.\nDruge sesije naredna dva dana, 22. i 23. septembra, će otvoriti diskusije na temu uloge zemalja Zapadnog Balkana u sprovođenju nove razvojne politike EU, uticaja pandemije na proces evropskih integracija, odgovora EU na aktuelnu krizu i posledice koja očekivana ekonomska recesija može ostaviti na budućnost mladih. Neki od govornika biće i Vladimir Bilčik, Dušan Reljić, Marija Desivojević Cvetković, Duško Vasiljević.\nKonferencija Move.Link.Engage već šestu godinu zaredom predstavlja prepoznatljiv forum za razgovor i diskusiju o značajnim temama koje se tiču učešća civilnog društva i medija u procesu evropskih integracija Srbije i regiona Zapadnog Balkana. Konferenciju organizuje Beogradska otvorena škola, od 21. do 23. septembra, uz podršku Kraljevine Švedske putem platforme Zoom. Više informacija možete pronaći ovde.


Zvizdić oštro osudio napad na pripadnike MUP-a Kantona Sarajevo – In reformator\nZvizdić oštro osudio napad na pripadnike MUP-a Kantona Sarajevo\nOktobar 26, 2018 Urednik3 929 Views Denis Zvizdić, MUP-a, napad\nPredsjedavajući Vijeća ministara Bosne i Hercegovine Denis Zvizdić najoštrije je osudio napad na pripadnike MUP-a Kantona Sarajevo i uputio telegrame saučešća porodicama poginulih policajaca, javlja Anadolu Agency (AA).\n“Najoštrije osuđujem banditski napad na pripadnike MUP-a Kantona Sarajevo i pozivam sve nadležne institucije i policijske agencije u Bosni i Hercegovini da pojačaju saradnju kako bi se počinioci ovog gnusnog djela što prije pronašli i doveli pred lice pravde. Napad na provodioce i zaštitnike zakona bilo kojeg nivoa u našoj domovini doživljavam kao napad na državu BiH. Napad na naše policajce je napad na sve nas, građane BiH. Porodicama poginulih policajaca, heroja poginulih u obavljanju svoje dužnosti, u svoje ime, i u ime Vijeća ministara BiH, upućujem izraze saučešća“, stoji u telegramu Zvizdića.\nU oružanom napadu jedan policajac je ubijen na licu mjestu na Alipašinom Polju, dok je drugi sa teškim povredama glave prevezen na Kliničko-univerzitetski centar Sarajevo. Iako su se ljekari KCUS-a više sati borili za život drugog policajca, nažalost, on je preminuo.\n← Uključiti cijeli sistem kako bi policija bila efikasnija protiv kriminalaca\nPremijer Izraela Netanyahu u iznenadnoj posjeti Omanu →


SOS Dečija sela Srbija obezbedila donaciju za osam škola u Srbiji - Mreža organizacija za decu Srbije\nSOS Dečija sela Srbija obezbedila su donaciju za osam škola koje pohađaju deca izbeglice i to za šest škola na teritoriji Opštine Šid, jednu školu u Preševu i jednu u Beloj Palanci. Donacija u kancelarijskom materijalu, IT opremi, sredstvima za higijenu i sportskoj opremi je obezbeđena sa ciljem podrške uključivanju dece izbeglica u školski sistem i jačanju kapaciteta lokalne zajednice. Donirana sredstva će biti korišćena u svakodnevnoj nastavi koju pohađaju mališani iz Šida, Preševa i Bele Palanke i deca izbeglice.\nOprema i nastavna sredstva uručeni su trima školama u Šidu u utorak, 31. oktobra, dok su donacije preostalim trima školama iz Šida isporučene u sredu, 1. novembra 2017. Donacije za škole na jugu Srbije biće uručene tokom sledeće nedelje.\nSOS Dečija sela Srbija svakodnevno pružaju pomoć izbeglicama, u okviru programa “Solidarnost”, u prihvatnim centrima Adaševci i Principovac, kroz Sigurna mesta za decu, Kutak za majke i bebe, Kutak za mlade, IT Kutak, psiho-socijalnu i materijalnu podršku. Pored toga, SOS Dečija sela pružaju podršku neformalnom obrazovanju izeglica kroz organizaciju različitih edukativnih radionica i okupacionih aktivnosti, kao što su časovi srpskog i engleskog jezika, radionice stolarstva, šivenja, štrikanja, informatike, vajarstva, crtanja i brojne druge aktivnosti. Uz podršku organizacije Unicef Srbija, SOS Dečija sela obezbedila su i saradnike za pratnju dece u Školu za mališane koji borave u prihvatnim centrima Adaševci, Principovac i Divljana.\nŠta je to program „Solidarnost“ ?\nProgram urgentne pomoći „Solidarnost“ pokrenut je u avgustu 2015. godine, sa ciljem pružanja materijalne pomoć i psihosocijalne podrške deci i porodicama, izbeglicama sa Bliskog Istoka, na njihovom putu kroz Srbiju. SOS Dečija sela Srbija obezbedila su Sigurna mesta za decu, Kutak za majku i dete, porodični kutak, IT kutak, podršku i timova za zaštitu dece, materijalnu pomoć i psiho-sovijalnu podršku, podršku dormalnom obrazovanju, kao i podršku nadležnim državnim institucijama i lokalnim zajednicama, kroz jačanje njihovih kapaciteta za odgovor na izbegličku krizu. SOS Dečija sela Srbija trenutno rade sa izbeglicama u 12 od 18 prihvatnih centara širom Srbije.\nSOS Dečija sela Srbija su humanitarna, nevladina organizacija, članica MODS-a, posvećena dobrobiti dece – brizi o deci bez roditeljskog staranja, i jačanju snaga porodica i zajednica u brizi o svojoj deci i očuvanju njihove bezbednosti, kao preventivnoj meri protiv napuštanja i zanemarivanja dece.\nU Srbiji smo prisutni od 2004. godine, kroz brigu o deci bez roditeljskog staranja u SOS Dečijem selu Kraljevo, Centre za podršku porodici u Nišu, Obrenovcu i Beogradu, Program podrške hraniteljskim porodicama, Program za podršku zapošljavanju mladih u Beogradu, program hitne pomoći realizovan zemljotresa u Kraljevu, poplava u Obrenovcu i Lazarevcu i program hitne pomoći izbeglicama u tranzitu kroz Srbiju.\nČlanice MODS Socijalna davanja\nEvropska komesarka Marijan Tajsen: Ulaganje u decu se isplati samo od sebe\nOtvoren Asistivni centar u Čajetini\nISSA saopštenje povodom KOVID 19\nBezbedniji internet za decu\nStrategija za prеvеnciju i zaštitu dеcе od nasilja


Figaro: Srbi na Kosovu tretirani kao građani drugog reda - Radio Kontakt Plus\n10:57, 14.06.2019Izvor: RTS\nUgledni francuski magazin "Figaro" objavio je na deset stranica reportažu sa Kosova , u kojoj se konstatuje da su Srbi na toj teritoriji tretirani kao građani drugog reda.\nFigaro podseća da je od 1999. godine na Kosovu i Metohiji, koje Srbi smatraju svojim Jerusalimom, uništeno oko 150 crkava, kapela i manastira, i da se sve to dogodilo tokom i nakon 78 dana vazdušnih napada NATO-a, pokrenutih bez mandata Ujedinjenih nacija.\nFigaro je svoje čitaoce detaljno informisao i o nedavnom upadu albanskih specijalaca na sever Kosova, a autor je tu akciju nazvao brutalnim obeležavanjem godišnjice dolaska međunarodnih snaga.\nSrbi izloženi stalnoj pretnji\nSrbi se danas, kako opisuje Figaro, grupišu u enklavama i izloženi su stalnoj pretnji iznenadnog nasilja, ali uspevaju da podnesu tešku sadašnjost ugledajući se na bogatu prošlost.\nOpisujući položaj Srba na Kosovu, reporter Figaroa postavlja pitanje da li je tu reč o aparthejdu, diskriminaciji ili možda segregaciji.\nFigaro podseća i na niz jednostranih poteza Prištine, poput uvođenja takse od 100 odsto za proizvode iz Srbije, postepenog ukidanja granice između Kosova i Albanije, i na kraju formiranja profesionalne vojske, uz konsataciju da su Srbi na Kosovu žrtve odmeravanja snaga koje ne najavljuje ništa dobro.\nIntervju sa Gujonom\n"To me neće sprečiti da nastavim dalje, jer Srbima na Kosovu je potrebna podrška. Njihov duh otpora je netaktnut – ugledajmo se na njih", kazao je Gujon.


Hteli da daju bubreg za novi iPhone | Fakulteti\nKoliko često koristite elektronske knjige? 20/03\nObožavaoci tehnologije, pogotovo Apple mobilnih uređaja, do sada su pokazali da bi sve uradili kako bi došli do najnovijeg modela.\nOve godine, nakon što je izašao najnoviji model iPhone telefona – iPhone 6S, dva muškarca iz kineske provincije Đangsu pokušali su da prodaju svoje bubrege kako bi kupili ovaj telefon.\nVu je veoma želeo da kupi novi iPhone, ali nije mogao to sebi da priušti, dok je njegov prijatelj Huang na to gledao malo drugačije.\nS obzirom na to da su obojica želeli da imaju nove telefone i to ne bilo koje nego iPhone 6S, Huang je predložio da prodaju bubrege kako bi došli do novca koji bi im bio dovoljan za kupovinu željenih telefona.\nProblem je nastao kada su njih dvojica pronašli ilegalnog agenta na internetu koji ih je uputio na zdravstvena ispitivanja u kineskom gradu Nankingu, ali ih on tamo, iako su se dogovorili, nije pojavio.\nKada su već na početku plana doživeli neuspeh, Vu je odmah odustao, dok je Huang želeo da bez obzira na sve i dalje pokušavaju da dođu do cilja – odnosno do prodavnice Apple telefona.\nS obzirom na to da Vu nije uspeo da nagovori svog prijatelja Huanga da odustane od ove sulude ideje, morao je da pozove policiju i prijavi ceo slučaj. Nakon toga Huang je pobegao i još uvek se ne zna gde je.\nMeđutim, ovo nije prvi bizaran slučaj u kom ljudi žele, po bilo koju cenu, da dođu do novog modela iPhone telefona. Prošle godine je jedan momak, takođe iz Kine, hteo je da, po odgovarajućoj ceni, iznajmi svoju devojku, naravno pod određenim, strogim uslovima.


Četvrti ''Green Montenegro International Film Festival'' u Nacionalnom parku Durmitor :: Kultura\nČetvrti ''Green Montenegro International Film Festival'' u Nacionalnom parku Durmitor\nNakon tri festivalska izdanja odlukom Savjeta ''Green Montenegro International Film Festival'' seli se u jedan od najljepših prirodnih cjelina u Evropi, u Nacionalni park Durmitor.\nFilmovi će biti prikazivani na atraktivnom otvorenom prostoru, noću, pored Crnog jezera, ispod samog vrha Durmitora, pred velikim brojem stranih turista, gostiju i mještana, uz veliki broj pratećih programa, tokom pet dana trajanja festivala, što će dodatno upotpuniti turističku i kulturnu ponudu Žabljaka.\nJuče je na Žabljaku u sali Opštine održana VIII sjednica Savjeta ''Green Montenegro Interantional Film Festival'' na kojoj je konstituisan novi Savjet festivala, u koji su pored već značajnih imena iz oblasti nauke, kulture, ekologije, turizma, umjetnosti, diplomatije kao što su princ Nikola Petrović, Branko Lukovac, dr Vukić Pulević, Nikola Medenica, mr Damir Davidović, Blagota Marunović, Željka Kukavičić-Radak i drugi, izabrani Vesko Vukićević predsjednik Opštine Žabljak, Miroje Džabasan direktor Centra za kulturu, Slađana Knežević sekretarka Sekretarijata za društvenu djelatnost, Vanja Krgović - Šarović, direktorica TO Žabljak i dr Slobodan Tomić.\nZa novu predsjednicu Savjeta GMIFF-a jednoglasno je izabrana mr Ivana Vojinović, generalna direktorica Direktorata za životnu sredinu u Ministarstvu održivog razvoja i turizma.\nSjednica je započela minutom šutnje kojim je odata počast nedavno preminulom reditelju Gojku Kastratoviću, jednom od osnivača ovog međunarodog filmskog festivala i članu njegovog Savjeta.\nIdeja organizatora da se četvrto izdanje „Green Montenegro International Film Festa (GMIFF) održi u ljetnjem periodu u jeku sezone na UNESCO području, na Crnom jezeru u Opštini Žabljak u periodu od 4.-8 avgusta, naišla je na punu podršku predstavnika lokalne samouprave Žabljaka.\nNakon izuzetno uspješno organizovanog III izdanja GMIFF-a koji se od 14.-16.decembra 2017. održao u Centru za kulturu Danilovgrad, Nikšićkom pozorištu, Univerzitetu Gonja Gorica u Podgorici, Dvorcu kralja Nikole u okviru Barskog ljetopisa, Hotelu Splendid u Bečićima, kao i u brojnim crnogorskim osnovnim i srednjim školama u saradnji sa Ministarstvom prosvjete, ovih dana je stiglo veliko priznanje.\nGMIFF je zvanično primljen u asocijaciju “Green Film Network” i mapirao Crnu Goru na svjetskoj listi ekoloških manifestacija, sa sjedištem Italiji, koja okuplja neke od najznačajnijih svjetskih filmskih festivala i time učinio GMIFF međunarodno prepoznatim sa ciljem stvaranja svojevrsnog imidža i ekskluzivnosti prve Ustavom definisane ekološke države na planeti.\nIzvršni producent ovogodišnjeg IV izdanja GMIFF-a biće Centar za kulturu Žabljak u saradnji sa CEZAM-om, uz podršku Ministarstva za održivi razvoj i turizam, Ministarstva kulture, Agencije za zaštitu životne sredine, Ministarstva finansija, Ministarstva prosvjete, Nacionalne turističke organizacije Crne Gore, UNDP-a, medijskog sponzora RTCG i drugih.


"Prijatelji Sirije" priznali opozicionu koaliciju\nSirijski civili napuštaju zbog bombardovanja svoje domove noseći samo najneophodniju imovinu\nGrupa od više od stotinu zemalja, nazvana "Prijatelji Sirije" formalno je priznala novoformiranu sirijsku opozicionu koaliciju kao legitimnog predstavnika sirijskog naroda.\nGrupa od više od stotinu zemalja, nazvana "Prijatelji Sirije" formalno je priznala novoformiranu sirijsku opozicionu koaliciju kao legitimnog predstavnika sirisjkog naroda. U medjuvremenu, jedan visoki američki zvaničnik kaže da je sirijska vlada nedavno ispalila projektile tipa "skad" na pobunjenike. Nema nagoveštaja da li su projektili prenosili hemijsko oružje.\nNešto ranije, na konferenciji u Maroku, "Prijatelji Sirije" priznali su opozicionu organizaciju Sirijska nacionalna koalicija.\nRanije danas, Rusija je saopštila da je iznenađenja što su Sjedinjene Države priznale novoformiranu sirijsku opozicionu koaliciju kao predstavnika sirijskog naroda.\nRuski ministar spoljnih poslova Sergej Lavrov je danas rekao da je to priznanje protivno pokušajima sprovođenja političke tranzicije u Siriji.\n„S obzirom da je koalicija priznata kao jedini legitimni predstavnik, izgleda da su Sjedinjene Države odlučile da sve karte stave na oružanu pobedu ove potpuno nacionalne koalicije.“\nAmerički predsednik Barak Obama objavio je tu očekivanu odluku u jučerašnjem televizijskom intervjuu. Time treba da se osnaže pobunjenici koji nastoje da zbace s vlasti vladu predsednika Bašara al-Asada. Ipak, Vašington se tom odlukom ne obavezuje da naoružava opoziciju u kojoj, kako administracija tvrdi, učestvuju i teroristi.\nNa konferenciji u Maroku je bilo reči o uticaju konflikta na regionalnu bezbednost, kao i o obezbeđenju humanitarne pomoći sirijskim izbeglicama. Saudijska Arabija je saopštila da će pobunjenicima obezbediti paket pomoći u vrednosti od 100 miliona dolara. Američki zamenik državnog sekretara, Vilijam Berns – koji je doputovao umesto obolele Hilari Klinton – rekao je da će svim Sirijcima biti bolje, „što pre sirijski predsednik ode“.\nRusija nije učestvovala u današnjim razgovorima u Maroku, s obzirom da se Moskva protivi svakom spoljnom mešanju u proces tranzicije u Siriji.


Nov 25, 2015 B2B, Canon\n– Kompanija Canon održala je 18. novembra u Beogradu uspešnu konferenciju Canon for business na kojoj su stručnjaci iz kompanije preneli finansijskim direktorima (CFO) deo svog dugogodišnjeg iskustva u oblasti inovativnog poslovanja.\nSkup koji je održan u hotelu Hyatt Regency predstavljao je priliku za CFO da usavrše svoja znanja, da sagledaju vrednosti za njih do sada skrivene „ispod površine“, a sve zarad unapređenja finansijske situacije u svojoj kompaniji.\nPod sloganom „Sa promenom dolazi nagrada“, eminentni govornici su tokom izlaganja nastojali da odgovore na izazove koje nameće moderno finansijsko poslovanje i tako doprinesu razvoju CFO.\nGovornici i teme koje su ovom prilikom obrađene su: CFO pozicija u modernoj korporaciji, Nikola Pavlović, Canon CEE; Discovery Assessment, Ademir Ćurtović, Canon CEE; Optimizacija troškova, Uroš Ćalimović, BDO; CFO kao biznis partner, Bojan Šćepanović, Menadžment Centar Beograd (MCB); Purchase to Pay: šira slika, Aleksander Bende, Product Business Development Canon Business Solution, Canon Adria. Kraj konferencije Canon for business obeležila je Panel diskusija na kojoj su učesnici razmenili svoja iskustva u poslovanju u modernom dobu.\nCanon predstavlja imagePROGRAF PRO-1000 foto štampač\nNa konferenciji je zaključeno da se uloge rukovodilaca u kompaniji vremenom menjaju, a CFO dolazi u centar važnih biznis odluka. Jedan od izazova na koji je konferencija dala odgovor je kako naći balans između modernog poslovanja i poštovanja rokova, odnosno kako hodati po tankoj liniji između prihvatljivih poteza i onih koji mogu biti štetni. Sa jedne strane, minimalizovanje rizika uvođenjem promena koje bi mogle da poboljšaju profitabilnost je presudno za finansijsko zdravlje organizacije. Sa druge strane, kašnjenje u plaćanju obaveza jedan je od najvećih problema modernog poslovanja. Zato je na konferenciji dato objašnjenje kako sprečiti negativne efekte kašnjenja u isplatama koji mogu biti dalekosežni, od kočenja razvoja, nemogućnosti zapošljavanja novih ljudi, do otpuštanja postojećih kadrova zbog nestabilnih finansija.\nIstovremeno, većina CFO-a se složila da je vreme kada je njihova uloga bila čisto operativno vođenje finansija sada završeno, a njihova pozicija se menja i dovodi ih u centar važnih poslovnih odluka. Oni se u svakodnevnom radu sve više oslanjaju na tehnologiju koja ima veliki uticaj na finansije. CFO sada postaje odgovoran za tehnološke investicije, kao i za upravljanje finansijama, a primena inovativnih tehnologija koje mogu unaprediti poslovanje postaje jedna od njegovih glavnih uloga. Canon for business konferencija dala je odgovor i na pitanje kako primenom novih tehnologija najlakše doći do boljih poslovnih odluka i povećati efikasnost poslovanja, uz istovremeno snižavanje troškova upravljanja informacijama i dokumentima.


Opozicionari pred Skupštinom Srbije poslednjeg dana aprila 2020\nSrbija izlazi iz vanrednog stanja i ulazi u predizborni period kao još polarizovanije društvo, ocenio je za Radio Slobodna Evropa (RSE) Dušan Spasojević sa Fakulteta političkih nauka i dodao da je zemlja "najbliže nekoj vrsti političkih sukoba u poslednjih 20 godina".\nDok je predsednik Srbije Aleksandar Vučić u ponedeljak uveče (4. maja) najavljivao parlamentarne izbore za 21. jun, oko stotinak pristalica opozicije okupilo se u vreme policijskog časa u centru Beograda kako bi pružili podršku jednom od lidera Saveza za Srbiju (SzS) Draganu Đilasu nakon što su na istom mestu veče pre toga pristalice vlasti sa razglasa puštale "Đilase lopove".\nU isto vreme sa okolnih zgrada u Beogradu, kao i u više gradova Srbije, građani su deveto veče zaredom lupanjem u šerpe izrazili nezadovoljstvo merama i odlukama vlasti u vreme vanrednog stanja.\n"Situacija će sigurno ostati naelektrisana. Mislim da strane još uvek, fudbalskim rečnikom, ispituju jedna drugu i da se traži mera između konflikta i provokacije. Kada izlazimo iz vanredne situacije, bes kod onih građana koji su nezadovoljni je veliki i ne bih rekao da postoji svest o tome da treba ići ka nenasilnim metodama. S obzirom na to da vlast neće promeniti ponašanje, na opoziciji je odgovornost da pronađe metode borbe kojima neće ulaziti u potencijalno konfliktne situacije. Dosta je tu neodgovornih izjava sa obe strane, iako je veća odgovornost uvek na strani vlasti", rekao je Spasojević.\nKako su počele tenzije?\nSrbija je tokom pandemije korona virusa bila među zemljama sa najrestriktivnijim merama u Evropi.\nProtesti građana sa prozora i terasa počeli su mesec i po dana nakon uvođenja vanrednog stanja, 26. aprila, u danu kada je trebalo da budu održani republički, pokrajinski i lokalni izbori. Na aplauze podrške medicinarima tokom pandemije, deo građana nadovezao se u 20.05 lupanjem u šerpe, duvanjem u pištaljke, zvižducima i muzikom na poziv Inicijative Ne davimo Beograd da se uključe u akciju "Digni glas: Bukom protiv diktature".\nUsledio je odgovor pristalica vlasti. Grupe ljudi ulazile su za vreme policijskog časa u zgrade i sa krovova u 20.30 palile pirotehnička sredstva, uz skandiranja protiv opozicionih lidera. Stanari su u nekim slučajevima sami sprečili ulazak u njihove zgrade, a policija do sada nije reagovala na zahteve opozicije da sankcionišu osobe koje su palile baklje.\nProtestima protiv mera vlasti, 30. aprila priključilo se i više opozicionih političkih stranaka koji su za vreme policijskog časa održali protest ispred Skupštine Srbije. Opozicioni lideri i građani ponovo su izašli na ulice dan nakon što je predsednik Stranke slobodne i pravde Dragan Đilas 3. maja u video poruci na Tviteru objavio da su nepoznati muškarci sa razglasa, u blizini zgrade u kojoj živi njegova porodica, puštali sa razglasa poruku "Đilase lopove" dok su, kako je naveo, njegova deca plakala i tresla se od straha.\nSavetnica za medije predsednika Srbije Suzana Vasiljević nazvala je Đilasovu video poruku "jeftinim političkim performansom", dok je sam Aleksandar Vučić na konferenciji za novinare 4. maja izjavio da niko nije napadao Đilasovu decu dok, kako je rekao, njegovu decu "jesu napadali lideri opozicionih stranaka".\nKraj vanrednog stanja i početak izbornih radnji\nDok tenzije rastu, u Skupštinu Srbije stigao je predlog za ukidanje vanrednog stanja koje je 15. marta proglašeno trojnim potpisom predsednika Republike, Skupštine i Vlade, bez sazivanja parlamenta uz obrazloženje da je Vlada donela uredbu po kojoj je zabranjeno okupljanje više od 50 ljudi u zatvorenom prostoru.\nPred poslanicima će se na sednici, koju je predsednica Skupštine Maja Gojković sazvala za 6. maj, naći i predlog zakona o važenju uredbi donetih tokom vanrednog stanja, a kojim je predviđeno i da nadležne izborne komisije 11. maja donesu rešenje o nastavku izbornih radnji za parlamentarne, pokrajinske i lokalne izbore.\nIzbori, koje je odložila pandemija korona virusa, biće održani 21. juna, saopštio je predsednik Srbije Aleksandar Vučić 4. maja nakon sastanka predstavnicima političkih partija koje su najavile izlazak na predstojeće izbore.\n"Nama sada zapravo tek predstoji predizborna kampanja i bojim da ćemo tenzije gledati još izvesno vreme. Kampanja će verovatno da bude vrlo ružna i prljava ukoliko se deo opozicije koji je ranije rešio da bojkotuje izbore sada predomisli i ipak odluči da izađe", rekao je za RSE sociolog Dario Hajrić.\nDeo opozicije okupljen oko Saveza za Srbiju koji se odlučio za bojkot izbora 26. aprila obrazlažući to nepostojanjem uslova za slobodan i fer proces, barem za sada, ostaje pri toj odluci.\nIpak, potpredsednica Stranke slobode i pravde Marinika Tepić rekla je za RSE da su se pandemijom korona virusa promenile i interne i globalne okolnosti i da ujedinjena opozicija koja je bila za bojkot sada mora da preispita svoje delovanje.\n"Sada su nam stigli i na krovove zgrada. Nisam optimista da ovo neće eskalirati zato što nas realnost suočava sa tim da je sve gore i gore. Šta bi bilo rešenje? Moramo svi zajedno da sednemo. Neko je rekao da će možda preispitivanje odluke dovesti do izlaska na izbore za pojedine, možda će dovesti do još snažnijeg bojkota, ali u ovim okolnostima očekujem da svi odgovorni ljudi sednu i da vidimo šta dalje", rekla je Marinika Tepić.\nOstale stranke i pokreti koji su ranije najavili bojkot još nisu izašli sa konačnom odlukom.\nLider Pokreta slobodnih građana Sergej Trifunović izjavio je da ne zna da li će njegova stranka izaći na predstojeće izbore, jer takva odluka, kako je rekao za N1, još ne postoji. Inicijativa "Ne davimo Beograd" koja je organizovala proteste građana sa prozora i terasa preispituje odluku o bojkotu jer su, kako je rekao Dobrica Veselinović iz te Inicijative, "uslovi gori nego pre dva meseca, ali da predstoji dijalog sa građanima".\n"Opozicija je opet pred izborom bojkot ili ne i meni se čini, kao što mi se činilo i pre šest ili deset meseci da je bojkot riskantnija opcija koja će sada biti još teža za sprovesti imajući u vidu da je kampanja dodatno sužena zbog pandemije. Mislim da je za opoziciju ključno da jako brzo donese odluku kakva god ona bila", ocenio je Dušan Spasojević sa Fakulteta političkih nauka.\nNekadašnji Zaštitnik građana, koji je kao kandidat na predsedničkim izborima 2017. godine osvojio drugo mesto, Saša Janković uputio je otvoreno pismo predsedniku Srbije u kome ga je upozorio na opasnost od unutrašnjih sukoba u Srbiji i pozivao da predloži izglasavanje leks specijalisa kojim će, zbog posledica vanrednog stanja i potrebe da se obezbedi uspeh izbornog procesa, biti odloženi izbori.\n"Izglasajte zakon o tehničkoj predizbornoj vladi – od momenta raspisivanja izbora do formiranja vlade, neka svaki ministar ima ko-ministra iz opozicije i neka za svaku odluku trebaju oba potpisa. Ti znaš da ništa ne izmišljam, baš tako je u sličnoj situaciji u Makedoniji sprečeno krvoproliće", naveo je Janković u otvorenom pismu Vučiću.\nPredsednik Srbije odgovorio je da bi "pre podneo ostavku nego pristao na formiranje tehničke vlade".\n"Ako neko misli kako ću mnogo da se uplašim svih pretnji, ne pada mi na pamet", rekao je Vučić.\nMere u kampanji\nMere koje je Vlada bez odluke Skupštine donosila tokom vanrednog stanja, uključujući policijski čas koji je vikendom ponekad trajao i po tri dana, izazvale su revolt dela građana.\nGrupa od 21 poslanika u Evropskom parlamentu uputila je 16. aprila pismo evropskom komesaru za proširenje Oliveru Varheljiju (Varhelyi) u kom su naveli da je situacija u Srbiji u vezi sa poštovanjem Ustava i ljudskih prava "izuzetno uznemirujuća" i da je predsednik Srbije Aleksandar Vučić, bez zasedanja parlamenta, proglasio "neograničeno" vanredno stanje zbog korona virusa.\nDok su građani bili zatvoreni u kućama, predsednik Srbije obilazio je zemlju u jeku epidemije, noseći respiratore, obilazeći magacine sa medicinskom opremom i privremene bolnice.\n"Iako to nije zvanična izborna kampanja, predsednik to uveliko radi. Sada samo želi to da formalizuje pre nego što opozicija krene da pretvara naboj koji se stvorio od kada traju protesti sa balkona, u neki svoj kapital. Ne samo da postoje negativne posledice i frustracije ljudi zbog toga kako su se mere uvodile i ukidale, naprečac i bez puno objašnjavanja građanima, nego predstoji i veoma ozbiljan problem ekonomskih posledica koje će pogoditi mnogo ljudi. Tako da mu je (Vučiću) bolje da što pre reši pitanje izbora i da na neki način obnovi svoj legitimitet. U kojoj meri će to biti urađeno, zavisiće od toga i ko će od opozicije učestvovati i na koji način će ti izbori biti sprovedeni", rekao je sociolog Dario Hajrić.\nIako će nakon ublažavanja, restriktivne mere uskoro biti potpuno ukinute, Vučić je najavljujući izbore izjavio da u maju "ne očekuje da će biti većih predizbornih političkih skupova, naročito u zatvorenom prostoru", a da će se u junu čekati mišljenje lekara.\n"Moguće da bi na smirivanje tenzija uticalo ukoliko bi vlast bila pritisnuta spolja da počne da se pridržava barem nekih osnovnih demokratskih načela, ali ne verujem da će se to desiti. Evropska unija još nije uradila dovoljno da Mađarsku, koja je njena članica, prinudi da ipak malo popusti. Tako da se bojim da ćemo ove tenzije gledati još izvesno vreme, a u periodu do izbora nesumnjivo. I mislim da će to samo da se pogorša", rekao je Dario Hajrić.\nIzvestilac Evropskog parlamenta za Srbiju Vladimir Bilčik, koji je uoči prethodno planiranih izbora posredovao u dijalogu vlasti i opozicije, rekao je u intervjuu za RSE 15. aprila da EU "pažljivo prati situaciju u Srbiji", te da se nada da će "sve restriktivne mere biti ukinute čim se pandemija završi i da će Srbija moći da uživa u periodu slobodnih izbora i dobroj kampanji političkih aktera u izbornoj trci".


Pandora Papers: Otkriveno skriveno bogatstvo i tajni poslovi svjetskih lidera – Mreza\nTajno bogatstvo i poslovi svjetskih lidera, političara i milijardera objavljeni su u jednom od najvećih razotkrivanja tajnih finansijskih dokumenata. Oko 35 sadašnjih i bivših lidera i više od 300 javnih dužnosnika nalazi se u arhivama offshore kompanija, nazvanih Pandora Papers.\nDokumenti otkrivaju da je kralj Jordana Abdullah II tajno skupio 70 miliona funti britanske i američke imovine. Također pokazuju kako su bivši britanski premijer Tony Blair i njegova supruga uštedjeli 312.000 funti na državnim taksama kada su kupili svoj londonski ured, piše BBC.\nOtkriveni dokumenti također povezuje ruskog predsjednika Vladimira Putina s tajnom imovinom u Monaku i pokazuje da češki premijer Andrej Babiš nije javno objavio vlasništvo u offshore investicijskoj kompaniji koja je korištena za kupnju dvije vile za 12 miliona funti na jugu Francuske.\nOvo je posljednje u nizu “curenja” podataka u posljednjih sedam godina, nakon FinCen dosjea, Paradise Papersa, Panama Papersa i LuxLeaksa.\nOvo istraživanje najveće je u organizaciji Međunarodnog konzorcija istraživačkih novinara (ICIJ), a sudjeluje više od 650 novinara i istraživača. BBC Panorama u zajedničkoj istrazi s Guardianom i ostalim medijskim partnerima imali su pristup 12 miliona dokumenata iz 14 kompanija za finansijske usluge u brojnim zemljama, uključujući Britanske Djevičanske otoke, Panamu, Belize, Cipar, Ujedinjene Arapske Emirate, Singapur i Švicarsku.\nAzerbejdžanski predsjednik Ilham Alijev i njegova porodica, koji su optuženi za pljačku vlastite zemlje, jedan su od primjera. Istraga je pokazala da su Aliyevi i njihovi bliski saradnici tajno bili uključeni u imovinske poslove u Velikoj Britaniji vrijedne više od 400 miliona funti.\nOtkriće bi se moglo pokazati neugodnim za britansku vladu, jer se čini da su Alijevi zaradili 31 milion funti nakon što su jednu od svojih londonskih nekretnina prodali Crown Estateu – kraljičinom carstvu nekretnina kojim upravlja država i prikuplja novac za budžet.\nFinansijski dokumenti koji su procurili pokazuju kako je jordanski kralj tajno prikupio carstvo nekretnina u Velikoj Britaniji i SAD -u vrijedno više od 70 miliona funti.\n-Kenijski predsjednik Uhuru Kenyatta i šest članova njegove porodice tajno su posjedovali mrežu offshore kompanija. Povezani su s 11 kompanija, od kojih je jedna procijenjena kao imovina od 30 miliona dolara.\n-članovi najužeg kruga pakistanskog premijera Imrana Khana, uključujući ministre iz vlade i njihove porodice, tajno posjeduju kompanije i fondove koji drže milione dolara.\n-ukrajinski predsjednik Volodymyr Zelensky prenio je svoj udio u tajnoj offshore kompaniji neposredno prije pobjede na izborima 2019.


Reakcije direktora Hitne zbog plasiranja neistina o njegovom radu\nDirektor tuži sindikalce\nMnogobrojne inicijative dr Borka Josifovskog namerno su plasirane na pogrešan način, kako bi se zbunila javnost i narušio ugled kuće\nPredstavnici sindikata koji su protiv mene izneli niz neistina u javnim glasilima, moraće da snose određene konsekvence. Tužiću ih za klevetu- kategoričan je dr Borko Josifovski, direktor Zavoda za hitnu medicinsku pomoć. Njega su "samozvani" predstavnici četiri sindikata u Hitnoj, optužili za brojne zloupotrebe i malverzacije u ovoj kući.\nTim povodom juče se oglasio i Novi sindikat zdravstva u ovoj ustanovi, koji se ogradio od zahteva za smenu direktora. U njihovom saopštenju medijima, stoji da nisu učestvovali u ovim "igrarijama" i da će oni koji su njihovo ime zloupotrebili morati da odgovaraju. Kako kažu, njihov predsednik je u Crnoj Gori a nikom drugom nije dao ovlašćenje da istupa u njegovo ime. Takođe i Sindikat lekara i farmaceuta, ogradio se od izjava dr Tijane Milošević.\n- Doktorka Tijana Milošević se lažno predstavlja kao predsednik Sindikata lekara i farmaceuta, jer je njoj mandat istekao još 2003. godine. Smenjena je na Skupštini koja je održana 7. februara 2004. godine. Međutim, dr Milošević odbija da preda pečat i dokumentaciju- kaže dr Zorica Kuburović, novoizabrani predsednik Sindikata lekara i farmaceuta.\nZa danas je ovaj Sindikat zakazao i Upravni odbor, na kome će se raspravljati o finansijskim transakcijama u poslednje dve godine koje su iznose skoro milion dinara.\nDirektor Hitne je zgranut ovakvim istupima u javnosti ljudi koji su bili bliski saradnici bivšeg direktora i spadali u privilegovanu grupu ljudi za vreme njegovog upravljanja ovom ustanovom. Mnogobrojne njegove inicijative plasirane su na pogrešan način.\n- Ja sam prvi letos ukazao direktoru Fonda da se godišnje proneveri benzina, a koje po mojoj slobodnoj proceni iznose 170. 000 evra. Pitam se samo kakva je ustvari njihova borba protiv krađe- kaže dr Josifovski.\nZa ovih nekoliko meseci, koliko je direktor Hitne urađeno je koliko se moglo. Promenjen nameštaj u dispanzerskom centru i lekarskoj sobi. Krečene su baze u Železniku i Novom Beogradu, popravljan krov. To je sve urađeno od prihoda iz ambulante i kabineta za ultrazvuk. Zatim, finansirano je pokretanje stručnog časopisa, štampanje monografije, finansirani odlasci na stručne kongrese. Raskinuti su brojni ugovori nepovoljni za Hitnu i potpisani novi.\n- Mesečni zakup za podstanicu u Kralja Petra gde je kabinet za ultrazvuk, bio je 42.000 dinara, a sada je 650 dinara. Zatim, ne plaća se više korišćenje prostora za repetitor koji je iznosio 32.000 dinara. Za podstanicu u Rakovici, mesečno se izdvajalo 30.000 dinara, iako na tom prostoru već postoji jedna podstanica koja zadovoljava potrebe u tom delu- istakao je dr Josifovski i dodao da su od smene prošlog rukovodstva troškovi u Hitnoj smanjeni za 1,3 miliona dinara.\nMinistarstvo zdravlja uručilo poklon Institutu za neonatologiju\nBeograđanima posle dočeka zakazano buđenje u "Ulici otvorenog srca"\nOdbornici Demokratske stranke napustili sednicu SO Zemun\nKiša je i juče bila tradicionalni neprijatelj saobraćaja u Beogradu\nSaobraćaj zaustavljen na autoputu Beograd-Novi Sad i Batajničkom drumu\nJKP "Beogradski vodovod kanalizacija" dobio austrijsku donaciju\nPreporuka iz prodavnice "Jabuka"\nUpoznajte Beograd: Junak priča o malom čoveku\nGradonačelnik obišao Klub za stara lica\nGradske vesti: Radijatori topli u najluđoj noći


BEOGRAD, Najveća ruska banka Sberbanka zainteresovana je za kupovinu jedne velike banke u Srbiji, nezvanično saznaju “Večernje novosti”.\nPrema saznanjima ovog lista, u igri su italijanska Inteza i Komercijalna banka, vodeće banke u Srbiji sa oko 600 ekspozitura i filijala i više od 6.000 zaposlenih. Iz Inteze, međutim, demantuju kontakte.\nRuska banka, prema pisanju “Novosti”, želi da se što više proširi na tržište naše zemlje i intenzivno otvara nove filijale kako u Beogradu, tako i ostalim gradovima i mjestima u Srbiji.\nSberbanka je u Srbiju došla prošle godine kupovinom austrijske Folksbanke.\nOva banka spremna je na velika ulaganja u Srbiji, sa posebnim akcentom na saradnji sa velikim privatnim kompanijama i javnim preduzećima. Zbog toga bi željela da preuzme i jednu veliku banku na našem tržištu.\nŠto se tiče Komercijalne banke, ona je i dalje u većinskom državnom vlasništvu, sa učešćem od 42,59 odsto, dok Evropska banka za obnovu i razvoj ima u njoj udio od 25 odsto.\nDo sada se u više navrata pominjalo da će ova najveća domaća banka završiti u rukama neke strane, ali poslije prošlogodišnje dokapitalizacije od 100 miliona evra koliko je država uložila rečeno je da je stavljen moratorijum na prodaju u trajanju od pet godina.\nDruga banka koja je, kako nezvanično saznaju “Novosti”, u igri da se nađe pod okriljem najveće ruske banke jeste italijanska Inteza.\nMeđutim iz Inteze su demantovali da pregovaraju sa Rusima oko prodaje ove finansijske institucije.\nSberbanka raspolaže kapitalom od 876 milijardi evra, zapošljava 245.000 ljudi i njene usluge koristi više od 70 miliona klijenata.\nOsnivač ove banke je Banka Rusije i njen vlasnik sa 50 odsto plus jedne akcije sa pravom glasa. Večernje novosti\nTagovi: komercijalna bankakupovinasberbankasrbijatopvazno\n05.01.2021 | 15:56\nNLB treća banka u Srbiji nakon kupovine Komercijalne banke\nKomentari na članak: Rusi žele Komercijalnu banku?\n26.11.2013 u 8:44\nNama treba nacionalizacija a ne dubjla privatizacija ma o koem se radilo, Ruse volim ali postoji li nešto što se zove državna ekonomska politika.


Kako da odštampam sačuvana putovanja? – TripAdvisor Centar za pomoć TripAdvisor Help Center\nKako da odštampam sačuvana putovanja?\nDa biste odštampali putovanje koje ste sačuvali:\nIdite na stranicu Sačuvana putovanja.\nIzaberite putovanje koje želite da odštampate.\nKliknite na simbol Štampaj na desnoj strani. Ovo će otvoriti verziju sačuvanog putovanja spremnu za štampanje, uključujući sve prilagođene informacije, mape i napomene.\nKliknite na „Štampaj“ da biste odštampali stranicu pomoću svog štampača.


U “Iniala Beach House” na ostrvu Puket na Tajlandu živopisni beg od stvarnosti je zagarantovan. Ovaj kompleks se nalazi na samo 20 minuta vožnje od aerodrome u Puketu, ali milion kilometara daleko od buke i užurbanog života ostrva. Ovaj rizort na obali Andamanskog mora okružen je savršenim plažama, ima 10 spavaćih soba koje su smeštene u 3 vile, kao i spektaktularan penthaus.\n“Iniala Beach House” kreativno je delo 10 internacionalnih dizajnera, a eksterijer je moderan i izgrađen u skladu sa prirodom. Svaka soba u enterijeru izrađena je u jedinstvenom stilu, jer je svaki boravak i iskustvo na ovom mestu neponovljivo. Izuzetan dizajn, prefinjeni detalji, odlična hrana i savršena usluga krase ovo luksuzno mirno mesto stvoreno za uživanje. Vile su zamišljene kolekcionarski, kao reinterpretacija tradicionalne tajlandske arhitekture, sa dubokim krovnim nadstrešnicama i potpuno u drvetu.\nPrilikom uređenja enterijera dizajneri su vodili računa o svakom detalju, o čemu svedoči i primer pravog umetničkog dela od drveta, savršenog kreveta Džozefa Volša, o kome smo ranije pisali na portalu Kuća stil.\nPored smernog luksuza i lepote prirode u kojoj gosti uživaju, ovo mesto je specifično po još jednoj stvari – društvenoj odgovornosti i gostiju i domaćina. Filantropija je utkana u filozofiju ovog mesta – 10 % od prihoda od smeštaja i 5 % ostalih prihoda ide direktno za “Inspirasia” fondaciju, koja se zalaže za finansiranje projekata u zdravstvu i obrazovanju širom Azije.\nLifestyle, Tajland, Puket, Iniala Beach House


Ministri zdravlja Zapadnog Balkana za zajedničku aktivnost protiv koronavirusa\nMinistarstvo zdravlja u Prištini saopštilo je da su se ministri zdravlja zapadnobalkanske šestorke složili da olakšaju svaku zajedničku aktivnost u borbi protiv novog koronavirusa.\nAmerički ambasadori pozdravili saradnju Beograda i Prištine\nAmbasadori SAD na Kosovu i u Srbiji - Filip Kosnet i Entoni Godfri, u zajedničkoj video poruci, pozdravili su saradnju između ministara zdravlja u Beogradu i Prištini u borbi protiv korona virusa.\nDeseta žrtva virusa korona na Kosovu\nNa Kosovu je danas zabeležen još jedan smrtni slučaj od posledica Kovida-19, saopšteno je iz Kliničkog centra u Prištini.\nLončar i Vitia o situaciji na terenu i saradnji Beograda i Prištine u borbi protiv virusa korona\nMinistar zdravlja Srbije, Zlatibor Lončar, razgovarao je danas na video-konferenciji sa kosovskim ministrom zdravlja, Arbenom Vitiom, sa kojim je razmenio viđenja situacije u vezi sa virusom korona na terenu, potvrdila je danas ambasada Italije na Kosovu, prenosi KoSSev.\nNova žrtva virusa korona na Kosovu, ukupno 9\nNa Kosovu je zabeležen još jedan smrtni slučaj od posledica Kovida-19, čime je broj žrtava porastao na 9, saopšteno je iz kosovskog Ministarstva zdravlja.\nIz odluke kosovskog ministarstva zdravlja izuzeti su privredni subjekti, institucije, lečenje u zdravstvenim institucijama, žrtve nasilja\nOdlukom kosovskog ministarstva zdravlja, kojom se kretanje građana od 15. aprila ograničava na 90 minuta predviđeni su i izuzeci. Izuzeci se prvenstveno odnose na aktivnosti koje su u vezi sa nesmetanim radom institucija, privrednim aktivnostima, snabdevanjem stanovništva namirnicama, kao i u drugim slučajevima u vezi sa zbrinjavanjem pacijenata, te u slučaju nasilja u porodici.\nVirusom korona zaražena 533 medicinska radnika u Srbiji\nDosad je na virus korona testirano 4.936 medicinskih radnika u Srbiji, od kojih je 533 pozitivno, dok 1.062 čeka rezultat, saopštila je zamenica direktora Instituta "Batut" Darija Kisić Tepavčević na konferenciji za medije Kriznog štaba kojoj već danima, po odluci Vlade Srbije, ne prisustvuju novinari.


Vesić: Treća linija metroa od Novog Beograda do Banjice 2 – NBGD Vesti\nTreća linija Beogradskog metroa, prema postojećem konceptu, trebalo bi da spoji Novi Beograd sa Banjicom 2, bila bi duga 20,8 kilometara i imala bi 21 stanicu, izjavio je zamenik gradonačelnika Goran Vesić.\nIdeja je, kaže Vesić, da ta linija prođe kroz centar grada, ispod Trga Republike i Doma Narodne skupštine, ali i da spoji autobusku stanicu u Bloku 42 i Železničku stanicu „Beograd – centar“.\nTačka spajanja prve linije metroa od Makiša do Mirijeva sa trećom je Trg Republike, dok se sa drugom linijom, koja će spajati Zemun sa Mirijevom, treća ukršta u dve tačke, ispod parka Manjež i kod „Štark arene“.\nVesić za Novosti kaže da radovi na gradnji metroa počinju 1. novembra ove godine i da do 2030. nema stajanja.\n– Do tada ćemo završiti prve dve linije – rekao je Vesić i dodao da će do aprila biti završen idejni projekat za depo na Makišu, kako bi radovi počeli u novembru.\nNaveo je da će gradnja depoa koštati 70 miliona evra i dodao da će u novembru biti završen i idejni projekat za prvu fazu prve linije metroa, od Železnika do Karaburme.\n– Tada će biti potpisani komercijalni ugovori sa francuskom stranom, koja je zadužena za elektromašinske podsisteme i vozove, i kineskom stranom, koja će izvoditi građevinske radove, kako bismo iz depoa odmah počeli da radimo prvu liniju bez zastoja – rekao je Vesić.\nNajavio je da će u maju biti raspisan i konkurs za idejno rešenje prvih 17 metro stanica.\n– Biće pozvane domaće arhitekte i želimo da svaka metro stanica bude drugačija, da „govori“ o tom delu grada, istoriji Beograda i Srbije – rekao je Vesić.\nBeogrđani će, kaže Vesić, moći da vide kako će izgledati metro na izložbenom prostoru na Trgu Republike, a šandovi će biti i u prigradskim opštinama.\n– Sugrađani će moći i da glasaju kakav izgled kompozicija žele, one inspirisane prestoničkim rekama ili po motivima zastave i grba grada – kaže Vesić.


Ubijen ruski opozicionar Boris Njemcov\nBoris Njemcov, ruski opozicioni političar i bivši zamenik premijera, ubijen je u centru Moskve iz vatrenog oružja, saopštilo je rusko Ministarstvo unutrašnjih poslova. Pogođen je sa četiri metka u leđa. Žena iz Ukrajine koja je bila u njegovom društvu nije povređena. Policija je pokrenula poteru za ubicama čiji identitet još nije poznat.\n55-godišnji Njemcov, istaknuti kritičar predsednika Vladimira Putina, u nedelju je trebalo da govori na prvom velikom opozicionom protestu koji se održava u ruskoj prestonici posle više meseci. Javno je isticao neefikasnost Putinove vlade, ogromnu korupciju i politiku Kremlja prema Ukrajini. Prošle godine je, uoči Olimpijskih igara u Sočiju, obelodanio izveštaj optužujući vlasti i organizatore da su u korupcionaškoj šemi protivpravno prigrabili više od 30 milijardi dolara.\nUbijen je dok je, kako se tvrdi, pripremao dokaze o direktnoj umešanosti Rusije u separatističke akcije na istoku Ukrajine. Njegov advokat kaže da je Boris Njemcov žrtva ruskog političkog režima, bez obzira na to ko je povukao obarač.\nNovinska agencija Tas prenela je prethodno izjavu ruskog predsednika Vladimira Putina koji veruje da atentat na Njemcova deluje kao "naručeno ubistvo", i da bi mogao da bude "provokacija." Putinov portparol Dmitri Peskov najavio je da će predsednik čično rukovoditi istragom.\nRuski policajci pored tela ubijenog Boris Njemtsova\nPredsednik Barak Obama saopštio je da "SAD osuđuju brutalno ubistvo Borisa Njemcova." U saopštenju se od ruskih vlasti traži da sprovedu "hitnu, nepristrasnu i transparentnu istragu" i da "odgovorne privedu pravdi". Iskazuje se iskreno saučešće porodici Njemcova i "ruskom narodu, koji je izgubio jednog od najelokventnijih i najpredanijih branilaca njegovih prava":\nI državni sekretar Džon Keri, u posebnoj je izjavi naveo kako je Njemcov "život posvetio demokratskijoj, prosperitetnijoj i otvorenijoj Rusiji."\nPokušavao je da "reformiše i otvori Rusiju, da narodu Rusije omogući da ima više uticaja na život u svojoj zemlji".\nPoruke saučešća stigle su i od ukraijinskih lidera - Petra Porošenka i Arsenija Jacenjuka.\nMnogi ruski analitičari su svojevremeno smatrali Njemcova mogućim kandidatom za predsednika Rusije.\nBio je zamenik premijera u vreme Borisa Jeljcina, i postao jedan od najistaknutijih kritičara predsednika Putina, posebno posle prošlogodišnje agresije na Ukrajinu.\nU septembru, Njemcov je izjavio dopisniku Glasa Amerike da Putin želi da se osveti Ukrajini zbog smene proruskog predsednika. On je dodao da se Putin plaši da bi ono što se dogodilo u Ukrajini moglo da se dogodi u Rusiji i da pro-evropsku Ukrajinu vidi kao pretnju sopstvenoj moći.\nU nedavnom intervjuu za magazin Sobesednik, Njemcov je kazao kako njegova majka brine da bi Putin mogao da ga ubije zbog otvorenog i oštrog protivljenja ratu u Ukrajini.\n“Ona je zaista ozbiljno zabrinuta da bi mogao da me ubije zbog svih mojih izjava, uživo i na drušvenim mrežama. Ne šalim se, ona je pametna osoba", rekao je Njemcov ističući tad da je i sam zabrinut, "ali ne tako ozbiljno kao majka."


RTS :: Istoričar Dejan Ristić: I danas se bavimo ozbiljnom mitomanijom\nDruštvo Istoričar Dejan Ristić: I danas se bavimo ozbiljnom mitomanijom\npetak, 29. nov 2019, 10:30 -> 12:04\nIstoričar Dejan Ristić: I danas se bavimo ozbiljnom mitomanijom\nProšlo je 76 godina od Drugog zasedanja AVNOJ-a u Jajcu, na kome je doneta odluka o federalnom ustrojstvu Jugoslavije i 18 godina od poslednjeg obeležavanja Dana Republike. Istoričar i autor knjige o mitovima srpske istorije Dejan Ristić kaže da je naše znanje o sopstvenoj nacionalnoj istoriji najčešće vrlo stereotipno.\nIstoričar Dejan Ristić kaže da su mitovi izuzetno značajni i da su menjali svoju funkciju kroz istoriju.\n"Naša nacionalna istoriografija se mitovima bavi već više od 200 godina, pokušavajući da uoči stepen istoričnosti svakog mita. Mnogo njih je vezano i za Tita i čitav period jugoslovenske istorije", ističe Ristić.\nKaže da nove generacije 29. novembar ne percipiraju kao istorijski datum.\n"Prošlo je dovoljno vremena od raspada Jugoslavije, a s druge strane, živimo period ozbiljnog istorijskog revizionizma gde se čak i one pozitivne tekovine jugoslovenske ideje i prakse apsolutno negiraju", objašnjava Ristić.\nKaže da se čini da je naše znanje o sopstvenoj nacionalnoj istoriji najčešće vrlo stereotipno.\n"Iako smo s pravom ponosni na svoju istoriju, kada postavimo nekoliko pitanja sugrađanima, vidimo da se radi o gotovim formulacijama koje se uporno ponavljaju, međutim, iza tih formulacija ne stoji bazično i temeljno znanje i razumevanje događaja i epohe", ističe Ristić.\nKaže da ga fascinira činjenica da i danas mitologizujemo delove i ličnosti iz sopstvene istorije, pa čak događaje i ličnosti kojima smo bili savremenici.\n"Bavimo se i danas ozbiljnom mitomanijom. Čitav niz šarlatana postoji u Srbiji koji su vrlo agresivni i vrlo prisutni i oni proizvode i produkuju mitove", naglašava Ristić.\nMitologija protiv mitomanije\nDejan Ristić objašnjava da mitologija i mitomanija nisu iste stvari.\n"Mitologija je nešto što zaista treba ljubomorno čuvati i dobro poznavati i negovati. Mitomanija je suprotnost mitologiji, to je nusproizvod mitologije, odnosno zloupotreba", kaže Ristić.\nIstiče da se istoričari, sociolozi, antropolozi i psiholozi sve više bave fenomenom savremene mitomanije.\n"Sada smo u epohi kada beskrajno mnogo mitova sami izmišljamo, uvijemo ih u oblandu i pošto je to milozvučno i pitko, naši sunarodnici počnu ozbiljno da brkaju istorijsku i mitsku stvarnost", zaključuje Dejan Ristić.\n(petak, 29. nov 2019, 16:51) - anonymous [neregistrovani]\n(petak, 29. nov 2019, 15:33) - anonymous [neregistrovani]\n(petak, 29. nov 2019, 13:22) - Siniša [neregistrovani]\n(petak, 29. nov 2019, 11:03) - anonymous [neregistrovani]


Bajden objasnio zašto neće zajednički pres nastup sa Putinom i nazvao ga – autokratom - 13.06.2021, Sputnik Srbija\nAmerički predsednik Džozef Bajden je na pres konferenciji na završetku samita G7 objasnio zašto ne želi da održi zajedničku konferenciju za novinare sa svojim... 13.06.2021, Sputnik Srbija\nKako je pojasnio, on će na svojoj samostalnoj konferenciji za novinare jasno nazvati sve uslove poboljšanja odnosa sa Moskvom.Bajden, koji će se susresti sa Putinom u Ženevi 16. juna, rekao je i da njih dvojica neće tražiti razlog za konflikt, već će ići da reše pitanja za koja smatraju da nisu u skladu sa međunarodnim normama.Podsetimo, mediji su nedavno pisali zašto Bajden ne sme da se usudi na zajedničku konferenciju za medije sa Putinom i objašnjavali da je glavni razlog još sveže sećanje na fijasko koji je od Putina u Helsinkiju pretrpeo Donald Tramp.Bajden Putina nazvao autokratomBajden je takođe rekao i da ne može da dâ garancije da će uspeti da promeni stavove Rusije, pritom nazvavši svog ruskog kolegu „autokratom“.Američki predsednik je odgovorio i na pitanje zašto Putin ne menja svoje stavove uprkos pritiscima Vašingtonu rekavši sa osmehom: „Zato što je on Vladimir Putin“.Postoje mnoge sfere u kojima možemo da sarađujemoBajden je rekao i da postoje brojne sfere u kojima Amerika i Rusije mogu da sarađuju, te je kao primere nazvao Siriju i Libiju.„Rusija ima sopstvene dileme, probleme sa ekonomijom, sa kovidom, kao i sa Evropom, ali i Bliskim istokom. Međutim, postoji mnogo toga gde možemo da sarađujemo, uključujući Libiju i Siriju.Pročitajte još:\nsvet, vesti, sad, džozef bajden, samit, g7, vladimir putin, rusija\n19:00 13.06.2021 (Osveženo: 01:15 26.08.2021)\n„Suština je da je najbolji način da rešimo probleme – da se susretnemo i održimo razgovor. Znam da ne sumnjate da ću biti vrlo direktan“, istakao je Bajden.\nBajden je takođe rekao i da ne može da dâ garancije da će uspeti da promeni stavove Rusije, pritom nazvavši svog ruskog kolegu „autokratom“.\n„Nema garancije da mogu da promenim ponašanje čoveka ili politiku zemlje. Autokrate imaju ogromnu vlast, oni ne moraju da se pravdaju pred društvom. Veoma je moguće da moji odgovori Putinu neće promeniti njegove stavove i da će nastaviti da vodi svoju politiku u sličnom maniru“, kazao je.\n„Rusija ima sopstvene dileme, probleme sa ekonomijom, sa kovidom, kao i sa Evropom, ali i Bliskim istokom. Međutim, postoji mnogo toga gde možemo da sarađujemo, uključujući Libiju i Siriju.\n„Rusija je sprovodila aktivnosti za koje smatramo da krše međunarodno pravo, ali je ujedno i zagrizla veći zalogoj nego što može da sažvaće. Na primer – obnova Sirije i Libije. Oni su tamo prisutni, ali nemaju mogućnost da zavedu red u regionu jer to nije moguće sprovesti u delo ukoliko ne osigurate osnovne ekonomske potrebe ljudi. Nadam se da možemo tu da postignemo nekakav dogovor kako bismo spasili živote i to u skladu sa našim interesima“, zaključio je Bajden.


TELEVIZIJSKA PREMIJERA Film "Dara iz Jasenovca" 20. februara na RTS-u - Srpskainfo\nBeogradska premijera uz prisustvo autorske i glumačke ekipe, zakazana je za 22. april kada se obilježava 76 godina od proboja posljednjih zarobljenika iz logora Jasenovac.\nZafranović počinje snimanje filma “Djeca Kozare” sljedeće godine\n– Odluka da se film prikaže na televiziji prije normalnog života u bioskopima je nezavisno donijeta od reditelja Antonijevića i mene, a prouzrokovana je svom pričom koja se dešava oko filma, njegove nominacije za kandidata za Oskara, a pogotovo na par neumjesnih i neosnovanih kritika – gdje je film srpska propaganda i da Srbi nisu bili žrtve u Jasenovcu. Tako da je naša želja bila da prikažemo film prije vremena da ga što više ljudi vidi – istakao je producent filma Maksa Ćatović.\nGlavna i odgovorna urednica Zabavnog programa RTS Olivera Kovačević kaže da je značajno da RTS u ovom trenutku emituje film “Dara iz Jasenovca”.\nNavela je da je bilo dosta kontroverzi u vezi sa ovim filmom od društvenih, istorijskih, umjetničkih i smatra da je pravi trenutak da građani Srbije pogledaju ovaj film i donesu svoj sud.\n– Smatramo da je veoma značajno što se ova traumatična i bolna tema našla na filmskom platnu odnosno u jednom filmu i da se problem i trauma Jasenovca sagleda iz perspektive srpskih žrtava – rekla je Kovačević.\nFilm “Dara iz Jasenovca” snimljen je na osnovu autentičnih svjedočanstava preživjelih logoraša, a poslije zvanične premijere u Beogradu, naći će se na repertoaru bioskopa.\nIstorijska drama o stravičnim zločinima u Drugom svjetskom ratu, od 5. februara sa uspjehom se prikazuje u bioskopima širom Amerike.\nKultura Dara iz JasenovcaJasenovaclogorPredrag AntonijevićRTSSrbiStradanje Srbatelevizijska premijera\nPrislužene 24 svijeće i žute ruže: U Tarčinu održana PRVA KOMEMORACIJA SRPSKIM ŽRTVAMA na području Federacije BiH\nZašto se i danas u Hrvatskoj BESKRUPULOZNO NEGIRA najveći logor smrti na našim prostorima\n"Najveće stratište srpskog naroda" Linta ističe da je važno izgraditi spomenik Srbima stradalim u Sarajevu


Dobra Cena - Espresso sa sojinim mlekom\nGastro, zabava i događaji\nPogledajte sve iz kategorije: Ketering\nKapućino ili espreso, jutarnja ili popodnevna, svejedno je. Ispijanje kafe uvek okrepljujuće deluje na nas i daje nam onu posebnu, dodatnu energiju da ostvarimo sve što poželimo. Malo koja odrasla osoba može da zamisli dan bez ispijanja bar jedne šoljice omiljenog crnog napitka, ali da bi unos dnevne kofeinske doze bio pravi hedonistički užitak, kafa mora biti viskog kvaliteta, lepo servirana i sa ljubavlju pravljena.\nPostavljen: 16.07.2020. 11:11\n38165 38 66 XXX(prikaži ceo broj telefona) balkanfoodlogistics@gmai...\nSendviči i salate\nSavršen doručak za sve one koji su u poslu. Super ponuda sendviča i salata: - Sendviči: 1. Grilovana piletina - 250din 2. Suvi vrat - 200din 3. Šunka - 170din 4. Pršuta - 250din 5. Ćuretina - 200din 6. Kulen - 200din - Salate: 1. Grčka - 200din 2. Grčka sa piletinom - 250din 3. Vitaminska - 200din 4. Sa tunjevinom - 250din 5. Mozzarela - 200din 6. Sa pršutom - 250din 7. Sa testeninom - 300din 8. Sa grilovanom piletinom - 250din